بەڕێوەچوونی ڕێوڕەسمی ٢ی ڕێبەندان، ساڵڕۆژی دامەزرانی کۆماری کوردس\nناوەندی هەواڵ- کانادا: ڕۆژی شه‌ممه ڕێکه‌وتی ١١ ژانویه‌ی ٢٠١٤ زایینی له لایه‌ن حیزبی دێموکراتی کوردستان،کومیته‌ی ڕۆژئاوای کانادا-ڤانکۆڤێر، به‌رنامه‌یه‌ک بۆ به‌رز و ییرۆز ڕاگرتنی کۆماری کوردستان به‌ڕێوه چوو.سه‌ره‌تای به‌رنامه وێڕای به خێر هێنانی گه‌رمی به‌شداربووان له لایه‌ن به‌ڕێوه‌به‌ری به‌رنامه هاوڕێ جه‌لال ده‌ریۆشی، سرودی نه‌ته‌وەیی ئه‌ی ڕه‌قیب خوێندرایه‌وه و دواتر بە خولەکێک بێ ده‌نگی، ڕێز له شه‌هیدانی ڕێگای ڕزگاری کوردستان گێرا. ئینجا په‌یامی کومیته‌ی حیزبی دێموکراتی کوردستان به بۆنه‌ی ٢ی ڕێبه‌ندان ٦٨ هه‌مین ساڵیادی دامه‌زرانی کۆماری کوردستان له لایه‌ن بەڕێز ئه‌نوه‌ر که‌ریمی به‌رپرسی کومیته‌ی حیزب له ڕۆژئاوای کانادا پێشکه‌ش کرا.\nله به‌شێکی ئه‌و په‌یامه دا وێڕای ئاماژە کردن بە مێژوویی دامه‌زرانی کۆماری کوردستان له لایه‌ن پێشوای نه‌مر قازی محه‌ممه‌د ڕێبه‌ری حیزبی دێموکراتی کوردستان و به‌شێک له ده‌سکه‌وته مێژوویه‌کانی کۆماری کوردستان وه‌ک دامه‌زرانی خوێندنگا و قوتابخانه به زمانی کوردی، چاپ و بڵاو کردنه‌وه‌ی ڕۆژنامه و گۆڤار و کتێبی کوردی، دامه‌زرانی دام و ده‌ستگای یاسایی، رێکخستنی هێزی پیشمه‌رگه بۆ پاراستنی ناوچه‌ی ده‌سه‌ڵاتی کۆماری کوردستان و چه‌ندین خزمه‌تی دیکه‌ی کوماری کوردستان به گه‌لی کورد که وه‌ک سه‌رمایه‌یه‌کی نه‌ته‌ویی له میژوودا بۆ گەلەکەمان تۆمار کراون. له به‌شێکی دیکه‌ی په‌یامه که‌دا وێڕایی ئاوردانه‌وه‌یه‌ک له‌و ئاڵ و گۆڕانی له ناوچه دا هاتونه ئاراوه به کورتی باسی به‌ره‌و پێش چوونی سه‌رنه‌ویشتی گه‌لی کورد له باشور و باکوور و ڕۆژئاوای کوردستان کرا.هه‌روه‌ها له به‌شێکی دیکه‌ی په‌یامه‌که‌دا وێڕای باس کردن له هه‌ل و مه‌رجی ناڵه‌باری رێژیمی ئێران چ له نێوخۆ و چ له ڕاده‌ی نێونه‌ته‌وه‌یی دا، که به ته‌واوی بێ ئیعتیبار و ته‌ریک ماوه‌ته‌وه، ئه‌گه‌ر چی ڕێژیم هه‌وڵی دا له ده‌وره‌ی ده‌یه‌می سه‌رۆک کۆماری دا به کۆمه‌ڵێک سناریۆی فریوکارانه بیروڕای گشتی له نێوخۆیی و ده‌ره‌وه به لاڕێ دا به‌رێ، به‌ڵام هه‌ر چه‌ند رۆژ دوایی هاتنه سه‌رکاری حه‌سه‌ن روحانی وه‌ک سه‌رۆک کۆماری تازه و به رێخستنی ماشینی ئێعدام وسه‌رکوت و زیندانی له ئێران به گشتی و له کوردستان به تایبه‌تی، رێژیمی ئێران بۆ جارێکی دیکه سه‌لماندی که ناتوانێ هیچ ئاڵ و گۆڕێکی بنه‌ره‌تی له پێناو قازانجی خه‌ڵک و ئاسایشی ناوچه‌که‌دا لێ به‌دی ناکرێ و ئه‌و هه‌ل و مه‌رجه ناڵه‌باری که به سه‌ر ئێران به گشتی و ڕۆژهه‌ڵاتی کوردستان به تایبه‌تی زاڵه ده‌خوازێت هێز و لایه‌نه سیاسیه‌کان و به تایبه‌تی هێزه کوردستانیه‌کان له پێناو به‌رژه‌وه‌ندی گه‌له‌که‌یان و گەێشتن به ئامانجه‌کانی کۆماری کوردستان هه‌وڵی یه‌ک رێزی و ته‌بایی تێکۆشه‌رانی کورد بده‌ن. هه‌روه‌ها له کۆتایی په‌یامه‌که دا هیوا خواسترا بوو که وێڕای به‌رز و پیرۆز ڕاگرتنی یادی ٦٨ هه‌مین ساڵڕۆژی دامه‌زرانی کۆماری کوردستان تێکۆشه‌رانی دڵسۆزی دێموکرات و به تایبه‌تی ڕێبه‌رایه‌تی دێموکراته‌کان پێداچونه‌وه به هه‌ڵوێسته‌کانیان دا بکه‌ن و له پێناو به‌رژه‌وه‌ندی گه‌له‌که‌یان دا هه‌وڵی وه‌سه‌ر یه‌کخستنه‌وه‌ی بنه‌ماله‌ی گه‌وره‌ی دێموکرات بده‌ن.\nدواتر به‌رنامه‌ی شادی و هه‌ڵپه‌رکیێی به‌شداربووانی ئه‌ویاده پێرۆزه ده‌ستی پێکرد، که له‌و به‌شه دا هونه‌رمه‌ندان ڕه‌شید فه‌یزی نیژاد و ناسیار و کوردۆ گه‌ڵالی به پیشکه‌ش کردنی چه‌ندین گۆرانی و موسیقا، شه‌و ئاهه‌نگێکی سه‌ره‌نج ڕاکێشیان پێکهێنا، که بووه مایه‌ی خۆشحالیەکی زۆری به‌شدار بووان.\nپێویسته بگوترێ که ئه‌و حیزبه کوردستانیانه به پێشکه‌ش کردنی بروسکه‌ی پیرۆزبایی به‌شداری ئه‌و یاده پیرۆزه‌یان کرد\n١-کۆمه‌ڵه‌ی شۆڕشگێری زه‌حمه‌تکێشانی کوردستانی ئێران\n٢-یه‌کێتی نیشتیمانی کوردستان\n٤-سازمانی خه‌باتی کوردستانی ئێران\n٥-کۆمه‌ڵه‌ی یه‌کسانی کوردستان\n٦-ماڵی کورد له ڤانکۆڤێر\nبگه‌رێوه|ئەم بابەتە 6040 جار بینراوە| بینێره| چاپ


بەشداری ئەندامانی حیزبی کۆمۆنیستی ئێران لە رێپێوانی یەکی مەی لە ئاڵمان هه‌واڵه‌کان\nبە پێی ڕاپۆرتێکی رێکخراوی دەروەی حیزبی کۆمۆنیستی ئیران- حەوزەی کۆڵن، رۆژی شەممە ئەندامان و دۆستان و لایەنگرانی حیزبی کۆمۆنیست و کۆمەڵە لە شاری کۆڵن بەشداری بەرچاویان لە ڕێژەی ئەوەڵی مانگی مەی لەم شارە دا بووە.\nبانگەوازی یەکی مەی لە شاری کۆڵنی ئاڵمان، لە لایەن 21 حیزب و رێکخراوی چەپ بە لەبەرچاوگرتنی مەرجە پزشکێه‌کانی بەربەره‌کانی لە گەڵ نەخۆشی کۆرۆنا درابوو. بەشداربووان بە سرودو دروشمی شۆرشگێرانە لە دژی نزامی سەرمایەداری ڕێپێوانیان کرد.


ئارێنا لڤیڤ - ویکیپیدیا، ئینسایکڵۆپیدیای ئازاد\nئەم وتارە پێویستی بە بەستەرە بۆ وتارەکانی تر بۆ یارمەتیدانی ڕێکخستنی ئینسایکڵۆپیدیا. تکایە ئەم وتارە باشتر بکە بە زیادکردنی ئەو بەستەرانەی کە پەیوەندییان ھەیە بە ناوەڕۆکی وتارەکەوە. (ئاب ٢٠٢١) (فێربە کەی و چۆن ئەم داڕێژەیە لابەریت)\nپۆتانەکان: 49°46′31″N 24°1′40″E / 49.77528°N 24.02778°E / 49.77528; 24.02778 ئارێنا لڤیڤ یاریگایەکی تۆپی پێ یە لەووڵاتی ئوکراینا لەشاری لڤیڤ ، یاریگایەکە میوانداری پاڵەوانیەتی جامی نەتەوەکانی ئەورووپا ٢٠١٢کرد\nئارێنا لڤیڤ لە شاری لڤیڤ لە ووڵاتی یۆکڕایندەستکاری\nپەڕگە:Арена Львов 13.11.2011.jpg\nئارێنا لڤیڤ لە شاری لڤیڤ\nناوی تەواو :ئارێنا لڤیڤ\nژمارەی ئەستێرە : چوار ئەستێرەیی\nشوێن : لڤیڤ – یۆکڕاین\nکاتی دەست پێکردن : ٢٠٠٨\nڕێکەوتی کرانەوە : ٢٩ـی ئۆکتۆبێری ساڵی ٢٠١١\nخاوەنی پڕۆژە : سپۆڕتس ئارێناس ئۆف یۆکڕاین\nکارپێکەر : ئارێنا لڤیڤ\nبڕی تێچوو : ٢١١ ملیۆن یۆڕۆ\nئەندازیار : ئالبێرت ویمێر زێد تی\nسەرپەرشتیاری پڕۆژە : ئاڵتکۆم\nتوانایی لە خۆگرتنەوە : ٣٥،٩١٥ ھاندەر\nدووری یاریگاییەکە : ١٠٥× ٦٨\nیاریکانی جامی نەتەوەکانی ئەورووپادەستکاری\nیاریگای لڤیڤ کە لە چەند ساڵی ڕابردوو دروست کراوە یەکێک دەبێت لەو یاریگاییەکانەی کە یارییەکانی یۆڕۆی ٢٠١١ لەسەر بەڕێوەدەچێت،لە میانەی یارییەکانی کۆمەڵەی دووەم سێ یاری لەسەر ئەم یاریگاییە بەڕێوەدەچێت کە ھەڵبژاردەکانی ئەڵمانیا،پۆرتوگال،دانیماڕک و ھۆڵەندا لە خۆ دەگرێت.\nوەرگیراو لە «https://ckb.wikipedia.org/w/index.php?title=ئارێنا_لڤیڤ&oldid=926935»\nدواجار لە ١٧:٥١ی ٣ی ئازاری ٢٠٢٢ دەستکاری کراوە\nئەم پەڕەیە دواجار لە ١٧:٥١ی ٣ی ئازاری ٢٠٢٢ نوێ کراوەتەوە.


17/9/2019 11:21 PM\nبه‌هۆی ئه‌وه‌ی به ڕێژه‌یه‌كی زۆر له هاووڵاتیانی وڵاتی هۆڵه‌ندا به‌ده‌ست نه‌خۆشی قه‌ڵه‌وییه‌وه ده‌ناڵێنن، دوو گه‌نج هه‌ڵده‌ستن به ئه‌نجامدانی تێست له‌سه‌رئه‌وه‌ی بۆ ماوه‌ی یه‌ك مانگ به‌هیچ شێوه‌یه‌ك شه‌كر نه‌خۆن، بۆ ئه‌وه‌ی بزانن ئایا چی له‌باری ته‌ندروستی مرۆڤدا ده‌گۆڕێت گه‌ر بێتو شه‌كر نه‌خوات.\nیه‌كێك له‌و دوو گه‌نجه به ناوی (ساشا) بۆ ماوه‌ی یه‌ك مانگ هه‌ڵده‌ستێت به لێكۆڵینه‌وه له‌سه‌ر باری ته‌ندروستی خۆی و بۆ ماوه‌ی یه‌ك مانگ به‌هیچ شێوه‌یه‌ك شه‌كر ناخوات، هه‌روه‌ها ئه‌و جۆره خواردنانه‌ش ناخوات كه شه‌كریان تێدایه.\nپێش ئه‌وه‌ی ده‌ست بكات به تێست له‌لایه‌ن پزیشكانه‌وه لێكۆڵینه‌وه له‌سه‌ر باری ته‌ندروستی ده‌كرێت بۆ ئه‌وه‌ی دوای یه‌ك مانگ ده‌ربكه‌وێت چی له‌باری ته‌ندروستی گۆڕاوه، له‌كاتی لێكۆڵینه‌وه ده‌رده‌كه‌وێت كه كۆلیسترۆڵی له‌چاو ته‌مه‌نیدا زۆر به‌رزه.\nدوای یه‌ك هه‌فته به‌بێ شه‌كر ساشا هه‌ست به توڕه‌یی ده‌كات چونكه حه‌ز به خواردنی شیرینی و چه‌وری ده‌كات، به‌ڵام خۆشبه‌ختانه دوای تێپه‌ڕبوونی 3 هه‌فته حه‌ز به خواردنی شیرینی ناكات و هه‌ست ده‌كات كه باری ته‌ندروستی زۆر گۆڕاوه، به‌هۆی ئه‌وه‌ی كه هه‌ست به هیلاكی ناكات و له به‌یانیاندا به‌ئاسانی له‌خه‌و هه‌ڵده‌ستێت.\nدوای یه‌ك مانگ نه‌خواردنی شه‌كرو دووركه‌وتنه‌وه له خواردنه زیانبه‌خشه‌كان، ساشا سه‌ردانی پزیشك ده‌كات، لێره‌دا ده‌ركه‌وت كه كێشی چوار كیلۆو نیو دابه‌زیوه، هه‌روه‌ها چه‌وری له جه‌سته‌یدا سوتاندووه‌و فشاری خوێنی دابه‌زیوه، ئه‌مه جگه له‌وه‌ی 4% كۆلیسترۆڵی دابه‌زیوه.


جادویه‌ك چاره‌سه‌ری خه‌مۆكی ده‌كات\n5 رۆژ پێش ئێستا ژمارەی بینراو 120\nئه‌نجامه‌كانی توێژینه‌وه‌یه‌كی نوێی ئه‌مه‌ریكی ئه‌وه‌ی سه‌لماندوه كه" ئۆكسیدی نیترۆس" كه پێی ده‌وترێت" گازی پێكه‌نین" توانای چاره‌سه‌ری خه‌مۆكی هه‌یه زیاتر له‌و ده‌رمانانه‌ی ئێستا بۆ چاره‌سه‌ری خه‌مۆكی به‌كارده‌هێندرێت.\nگۆڤاری" ساینس ترۆنزلایشنه‌ل میدیسن" ئه‌م گازه‌ی له‌سه‌ر 24 كه‌س تاقیكردۆته‌وه له ئه‌مه‌ریكا و ئه‌نجامه‌كان سه‌لماندویه‌تی به‌كارهێنانی ئه‌م گازه ته‌نانه‌ت به ڕێژه‌یه‌كی كه‌میش توانای كه‌مكردنه‌وه‌ی نیشانه‌كانی خه‌مۆكی هه‌بووه له‌كاتێكدا ده‌رمانه‌كانی چاره‌سه‌ری خه‌مۆكی ئه‌و توانایه‌یان نه‌بووه.\nزاناكان باس له‌وه ده‌كه‌ن ئه‌م گازه بۆ ماوه‌ی چه‌ند هه‌فته‌یه‌ك كاریگه‌ری له‌سه‌ر كه‌سی خه‌مۆك ده‌بێت و كاریگه‌ری لاوه‌كی زۆر كه‌مه.\nله كۆتاییه‌كانی سه‌ده‌ی 19 گازی ئۆكسیدی نیترۆس بۆ یه‌كه‌مجار له‌لایه‌ن كۆمه‌ڵێك زانا له به‌ریتانیا دۆزرایه‌وه و له بواری پزیشكی ددان و نه‌شته‌رگه‌ری وه‌ك ئازار شكێن به‌كارهێندراوه و هه‌موو كه‌سێك ده‌توانێت به ده‌ستی بهێنێت به‌ڵام به مه‌رج و یاسایی خۆی.


11:00 پێنتاگۆن دوو سیستەمی زەوی بە ئاسمانی ڕادەستی ئۆکراین کرد\nپەیامی کورد ... ڕاگه‌ێندراوێکی هاوبه‌ش سەبارەت بە كۆبوونه‌وه‌ى مه‌كته‌بى سیاسی پارتى دیموكراتى كوردستان و یه‌كیتی نیشتمانی كوردستان\nئه‌مڕۆ چواشه‌ممه 25/5/2022 له سه‌رۆكایه‌تی هه‌رێمى كوردستان، كۆبوونه‌وه‌ى هاوبه‌شى هه‌ردوو مه‌كته‌بى سیاسی پارتى دیموكراتى كوردستان و یه‌كێتی نیشتمانی كوردستان به‌ڕێوه چوو.\nله كۆبوونه‌وه‌كه‌دا ڕاشكاوانه په‌یوه‌ندییه‌كانى هه‌ردوولا و دۆخى ئێستاى عیراق و هه‌رێمى كوردستان و زه‌مینه‌ى هاریكاری هاوبه‌ش و كارى پێكه‌وه‌یى، تاوتوێ كرا.\nهه‌ردوولا جه‌ختیان كرده‌وه كه دواى ده‌ستپێشخه‌رى و سه‌ردانەکەی نێچیرڤان بارزانى، سه‌رۆكى هه‌رێمى كوردستان بۆ سلێمانى، زه‌مینه‌یه‌كى له‌بار بۆ گفتوگۆ و ئاساییكردنه‌وه و په‌ره‌پێدانى په‌یوه‌ندییه‌كانى نێوان هه‌ردوولا و كاركردن بۆ گێڕانه‌وه‌ى متمانه‌ى نێوان هه‌ردوولا و هاریكاری نێوان لایه‌نه سیاسییه‌كان له ڕێگه‌ى لێكگه‌یشتن و گفتوگۆوه، هاتووه‌ته ئاراوه.\nهه‌ردوولا بڕیاریان دا كه بۆ ئه‌م مه‌به‌سته كۆبوونه‌وه هاوبه‌شه‌كانى هه‌ردوو مه‌كته‌بى سیاسی پارتى و یه‌كێتى وه‌ك پره‌نسیپى كارى پێكه‌وه‌یى به‌رده‌وام بن، هه‌روه‌ها لیژنه‌یه‌كى هاوبه‌شى مه‌كته‌بى سیاسی هه‌ردوولا بێت بۆ گفتوگۆكردن له‌سه‌ر پرۆسه‌ى هه‌ڵبژاردنى داهاتووى په‌رله‌مانى كوردستان.\nله ته‌وه‌رێكى دیكه‌ى كۆبوونه‌وه‌كه‌دا جه‌ختیان له هاوكارى و پاڵپشتی هه‌ردوولا بۆ حكوومه‌تى هه‌رێمى كورستان و داموده‌زگا شه‌رعییه‌كانى و به‌رده‌وامی ڕاگرتنى هه‌ڵمه‌تى ڕاگه‌یاندنى دژ به یه‌كتر كرده‌وه.\nیه‌كیتی نیشتمانی مه‌كته‌بى سیاسی


میران محەمەد : کۆچ به‌ره‌و ئاسمانێك بۆ فڕین . – WTARIKURD\nکاتێ له مدیاکانه‌وه بینه‌ر و بیسه‌ری کۆچی به لێشاوی هاونیشتمانیانم ده‌بم ، کۆڵان به‌کۆڵانی شار‌و گوند ، لوتکه به لوتکه‌ی شاخ ، دوڵ و ده‌شت ، کانی  و ڕوبار و جۆگه‌له ، سیمای ماندو غه‌مبارو توڕه و جه‌سته‌ی شه‌که‌تی ره‌نجده‌ران و هه‌ژرانی نیشتمان چه‌شنی درامایه‌کی پڕ ئه‌ندێشه به ناخمدا گوزه‌رده‌که‌ن و وه‌ك تیغی خه‌نجه‌ر هه‌ناوم توێ توێ ده‌که‌ن . له‌گه‌ڵ هه‌ر هه‌واڵێکدا ، ده‌یان یاده‌وه‌ری و له‌پاڵیاندا سه‌دان ئاواتی له‌گۆڕنراو و هه‌زاران ئاخ و حه‌سره‌تی نائومێدی و ڕه‌نجبه‌خه‌ساری ده‌ژمێرم و فرمێکسیان بۆ هه‌ڵده‌ڕێژم .\nئاخر پیربوونم له‌گه‌ڵ ئه‌م ئازارانه‌دا قه‌بوڵ بوو ، وه‌لی ره‌نگی زه‌ردی هه‌ڵبزڕکاوی دایك و باوك و مناڵ و کێژ و جوانکار و پیری وێڵ و بێ ئومێدی وڵاتم له سه‌ده‌ی ٢١ دا و له‌پاڵ چاڵه نه‌وت و ملیاردێری هه‌ڵتۆقیو و به‌رپرس و سیاسی و سه‌رکرده و نوسه‌ر و ڕۆشنبیری دزو درۆزن و خائیندا وا شێتیشم ده‌که‌ن و پێشوه‌خت به‌ره‌و ناو گۆڕم ده‌به‌ن .\nهاونیشتمانیانی خێر نه‌دیوی هیوا دزراوی دواڕۆژ ونکراوانی وڵاته‌که‌م :\nئه‌و ئاسمانه به‌هه‌شتییه حه‌شاردراوه‌ی فڕین که به دوایدا وێڵن ، بڕواتان بێت ئه‌وه‌تا له‌بن ده‌ستی خۆتانه و لێتان زه‌وتکراوه ! ئه‌ی گه‌نجانی وڵاتم ، چی دی ده‌ریای بێ بن و بیابانی وشك و بن ته‌لی دڕکاوی سنوری پڕ بێ حورمه‌تی و غوربه‌تی  به‌دوادا مه‌گه‌ڕێن و وێڵی مه‌بن ! ئه‌و ئاسمانه حه‌شاردراوه ، دزراوه ، زه‌وتکراو و فرۆشراوه به خۆتان ره‌واتره له‌و دز و جه‌رده و چه‌تانه ، جێی مه هێڵن بۆیان ! دڵنیابن ئه‌وان به کۆچتان پشتێنی لێده‌که‌نه‌وه و شاد وئاسوده ده‌بن ! به کۆچتان شاگه‌شیان مه‌که‌ن ، قوربانه هیمه‌تێك هه‌ر چۆنێک بێت له بن ده‌ستیانی ده‌ربێننه‌وه . شاربه‌ده‌ریان که‌ن با ئه‌وان مل بشکێنن !\nئه‌وسا خۆشیه‌که‌تان ده‌بێته دوو . تۆڵه و ئاسمانێکی به‌رین بۆ فڕین به ئازادی به‌ره‌و دواڕۆژێکی روناکتر و هاتنه‌دی ئاواته‌کان .


به‌رواری دابه‌زاندن: 20/08/2011 : 22:22:59\nبه نزیكبوونه‌وه‌مان له ساته‌وه‌ختی شه‌وی شكۆ ( شه‌وی قه‌در ) كه به چراخانێك له تیشك و تروسكایی ئیلاهی ته‌مه‌نی دوا ده‌یه‌ی ئه‌م ڕه‌مه‌زانه‌شمان داده‌گیرسێنێت و ، چه‌تری ژوانگه‌یه‌كی نوورین و ئه‌ڤینێكی ئاوێزانبوو به خواناسی و خواپه‌رستی له‌م گه‌ردوونه هه‌ڵده‌دات كه خرۆشان و جۆشگرتنێكی گه‌وره ده‌خاته دڵ و ده‌روونی خواناسان تاوه‌كو له سایه‌ی ڕۆشنایی و بریسكانه‌وه‌ی ساته ڕه‌نگاره‌ییه‌كانی شه‌وی شكۆی شكۆداردا پشووێك بۆ چنینه‌وه‌ی تووێشوویه‌كی ته‌ژی له ڕه‌ونه‌ق و ڕه‌زامه‌ندی ئیلاهییانه بده‌ن و ، بۆ هه‌تایه خوانی خاوێنبوونه‌وه و پاكبوونه‌وه له ژێر تیشكی نوور و ڕووناكییه‌كه‌یدا ڕابخه‌ن ، به‌م بۆنه پیرۆزه‌یه‌وه به گرنگم بینی لانیكه‌م به چه‌ند ئاماژه‌یه‌كی فه‌رمایشت و فه‌رمووده‌وه تاوتوێی باس و بابه‌تی شه‌وی شكۆ له چوارچێوه‌ی دیارده گه‌ردوونییه‌كانیدا چڕ بكه‌ینه‌وه به‌و ئومێده‌ی ببێته جێی سه‌رنج و سوودی هه‌موو لایه‌ك .\nساڵانه له شه‌وی شكۆ و به‌ره‌به‌یانییه‌كه‌ی چه‌ندین دیارده‌ی گه‌ردوونی گه‌وره ده‌رده‌كه‌ون كه زانست و ته‌كنه‌لۆژیای سه‌رده‌م بۆ ماوه‌یه‌كی دوور و درێژ هه‌ڵوه‌سته له ئاست نهێنییه‌كانییان ده‌كات به مه‌به‌ستی توێژینه‌وه و تاوتوێكردنی وورده‌كاری ڕوودان و دووباره‌بوونه‌وه‌یان به شێوه‌یه‌كی ساڵانه و له ساتێكی دیاریكراودا كه مه‌گه‌ر له موعجیزه‌یه‌كی ده‌گمه‌ن و گه‌وره ناچن و سه‌رسامی و سه‌رسوڕمانی مرۆڤایه‌تی ناورووژێنن وه‌كو پێغه‌مبه‌ر ( د خ ) هه‌واڵی له‌باره‌یانه‌وه داوه و فه‌رموویه‌تی: ( ليلة القدر طلِقةٌ بلِجةٌ ، لا حارّةٌ و لا باردةٌ ، تتّضح كواكبها ، و لا يخرج شيطانها حتى يضئ فجرها ) ، واته : كه‌شوهه‌وای شه‌وی شكۆ جێگیر و گونجاوه به‌وه‌ی نه گه‌رمه و نه سارده ، ئه‌ستێره‌كان ده‌تریسكێنه‌وه ، شه‌یتانه‌كان ده‌رناچن و ناچنه ده‌ره‌وه تاوه‌كو به‌ره‌به‌یانییه‌كه‌ی ده‌چێته‌وه باری ڕۆشنبوونه‌وه ، ئه‌م فه‌رمووده‌یه ئیبن حه‌جه‌ر له په‌رتووكی ( فتح الباری ) كیتابی - شه‌وی قه‌در - باسی كردووه .\nشه‌وی شكۆ له هاوین بێت یان له زستان ئه‌وا كه‌شوهه‌واكه‌ی له ئاستێكی مامناوه‌ند ده‌بێت ، واته كاریگه‌ری گۆڕانكاری وه‌رزه‌كانی به سه‌ره‌وه نابێت و به‌ده‌ر ده‌بێت له به‌دواداهاتن و ئاڵوگۆڕییه وه‌رزییه‌كان كه ئه‌مه‌ش به قودره‌ت و قوڕسایی ده‌سته‌ڵاتی په‌روه‌ردگاری مه‌زنه و ، له‌و شه‌وه‌دا به به‌راورد له گه‌ڵ شه‌وانی دیكه‌دا ، ئه‌ستێره‌كان به ژماره‌یه‌كی بێسنوور و به بریسكانه‌وه‌یه‌كی به‌رچاو و به‌هێز ده‌رده‌كه‌ون و ، قه‌باره‌ی دره‌وشانه‌وه‌یان فراوانتر و گه‌وره‌تر ده‌بێت وه‌كو پێغه‌مبه‌رمان ( د خ ) له‌م ڕووه‌وه ده‌فه‌رمووێت: ( إنّ أمارة ليلة القدر أنها صافيةٌ بلجةٌ كأنّ فيها قمراً ساطعاً ) واتة : نیشانه‌ی شه‌وی شكۆ ئه‌وه‌یه كه شه‌وه‌كه ساف و ڕوونه وه‌ك بڵێی مانگێكی دره‌وشاوه‌ی تیادایه ، ئه‌م فه‌رمووده‌یه هه‌ریه‌ك له ئه‌حمه‌د و به‌یهه‌قی و ته‌به‌ڕانی و هه‌یسه‌می له په‌رتووكی ( مجمع الزوائد ) - 5041 - ده‌ریانهێناوه و پیاوه‌كانی زنجیره‌ی سه‌نه‌دی فه‌رمووده‌كه جێی متمانه‌ن ، زانراویشه كه له كۆتا ڕۆژه‌كانی مانگه قه‌مه‌رییه‌كان ئه‌ندازه و ئاستی ده‌ركه‌وتن و دره‌وشانه‌وه‌ی مانگ له كزی و بێهێزی دایه ته‌نانه‌ت مانگ و ڕووناكییه‌كه‌ی بزر ده‌بن ئه‌گه‌ر وای دابنێین شه‌وی شكۆ له 29 ی ڕه‌مه‌زاندا ده‌بێت ، ئیبن حه‌جه‌ر له په‌رتووكی ( فتح الباری ) ده‌فه‌رمووێت : ڕۆناكی له هه‌موو شوێنێك له دره‌وشانه‌وه ده‌بێت ته‌نانه‌ت له شوێنه تاریكبووه‌كانیش .\nموعجیزه و دیارده‌یه‌كی دیكه‌ی گه‌ردوونی له شه‌وی شكۆ ئه‌وه‌یه كه باری هاوێشتنی ته‌نه تیشكاوییه‌كان ( الشُهُب ) به ڕووی شه‌یتانه‌كان ڕوونادات سه‌رباری ئه‌وه‌ی زانستی فه‌له‌كناسی دووپاتی له‌وه كردۆته‌وه كه ئه‌م حاڵه‌ته ڕۆژانه 3 - 5 جار له به‌ره‌به‌یاناندا ڕووده‌دات ، هه‌ندێك جاریش له شه‌وانی شكۆدا ڕووده‌دات و شه‌یتانه‌كان ده‌كاته ئامانج كاتێك هه‌وڵده‌ده‌ن گوێبگرن له هه‌واڵه‌كانی ئاسمان هه‌روه‌ك خودای په‌روه‌ردگار ده‌فه‌رمووێت: و أنّا كنّا نقعد منها مقاعد للسمع فمن يستمع الآن يجد له شهابا رصدا ، - الجن - ( آية 9 ) ، خودای په‌روه‌ردگار له‌م ئایه‌ته‌دا پێغه‌مبه‌ره‌كه‌ی خۆی ئاگادار ده‌كاته‌وه له جنۆكه‌كان و پاراستنی قه‌واره‌ی ئاسمانه‌كان و پێی ده‌ڵێت ئاسمانه‌كانمان پڕ كردوون له پاسه‌وانی توند و شه‌یتانه‌كانییان ڕاوناوه نه‌بادا په‌ی به شتێك له قورئان و نهێنی ئاسمانه‌كان ببه‌ن و بۆ جادوكه‌ره‌كانی ببه‌ن ، ئه‌گه‌ریش هه‌وڵێكی له‌و شێوه‌یه بده‌ن ئه‌وا به ته‌نه تیشكاوییه‌كان به‌ردباران ده‌كرێن ، خۆ ئه‌گه‌ر موسڵمانان به یه‌كێك له زانایانی خۆرئاوا بڵێن ئه‌و ته‌نه تیشكاوییانه بۆ به‌ردبارانكردنی شه‌یتانه له ئاسمانه‌وه به وێنه‌ی به‌ردبارانكردنی له سه‌رزه‌میندا له وه‌رزی حه‌جدا ، ئه‌وا باوه‌ڕ به فه‌رمایشتی خودای په‌روه‌ردگار ناكه‌ن كاتێك ده‌فه‌رمووێت : و لقد زيّنا السماء الدنيا بمصابيح و جعلناها رجوما للشياطين ، - الملك - ( آية 5 ) واته ئێمه ئاسمانمان به چراكان ڕازاندۆته‌وه و ، كردوومانن به هۆیه‌ك بۆ به‌ردبارانكردنی شه‌یتانه‌كان ، به‌ڵكه ده‌بینێ ده‌ڵێت : ته‌نه تیشكاوییه‌كان ده‌بینین به‌ڵام كوا له كوێن شه‌یتانه‌كان ؟ به‌ڵام كاتێك له‌وه دڵنیا ده‌بێت كه حاڵه‌تی ته‌نه تیشكاوییه‌كان له شه‌وی شكۆدا ڕوونادات له گه‌ڵ ئه‌وه‌ی ئه‌و حاڵه‌ته به درێژایی مانگه‌كانی ساڵی شه‌مسی له ڕوودان دایه ، ئه‌وا هیچ شیكار و ڕاڤه‌یه‌ك نابینێت ته‌نها فه‌رمووده‌كه‌ی پێغه‌مبه‌ر نه‌بێت كه له سه‌ره‌وه ئاماژه‌مان پێدا : و لا يخرج شيطانها حتى يضئ فجرها ، به‌ڵكه ده‌بێت ئه‌و فه‌رمووده‌یه‌ی پێغه‌مبه‌ر ( د خ ) به ڕاست دابنێ كه ده‌فه‌رمووێت : لا يحلّ لكوكب أنْ يُرمى فيها حتى تُصبح ، واته : نابێت له شه‌وی شكۆدا هیچ ئه‌ستێره‌یه‌ك و ته‌نێكی تیشكاوی بهاوێژرێت تاوه‌كو شه‌وه‌كه ده‌بێته به‌ره‌به‌یان ، ئه‌م فه‌رمووده‌یه پێشه‌وا ئه‌حمه‌د و به‌یهه‌قی ده‌ریانهێناوه و ئه‌لبانیش به ( صحیح ) ی داناوه ، كه واته به‌م فه‌رمووده‌یه ئه‌وه ساخده‌بێته‌وه كه له شه‌وی شكۆدا شه‌یتان به‌ردباران ناكرێت چونكه نایه‌ته ده‌ره‌وه و ، له ڕۆژه‌كانی دیكه‌ی ڕه‌مه‌زانیش شه‌یتانه‌كان زنجیر ده‌كرێن به‌ڵام هه‌موویان نا .\nله فه‌رمووده‌یه‌كی دیكه‌دا پێغه‌مبه‌ر ( د خ ) باسی موعجیزه و دیارده‌یه‌كی گه‌ردوونی دیكه ده‌كات كه له به‌ره‌به‌یانی شه‌وی شكۆدا ڕووده‌دات كه ده‌فه‌رمووێت : إنّ أمارة ليلة القدر أنها صافيةٌ بلجةٌ كأنّ فيها قمراً ساطعاً ساكنةً ساجيةً لا برد فيها و لا حرَّ و لا يحلّ لكوكب أنْ يُرمى فيها حتى تُصبح ، و إنّ أمارتها أنّ الشمس صبيحتها تخرج مستويةً ليس لها شُعاعٌ مثل القمر ليلة البدر و لا يحلَ للشيطان أنْ يخرج معها يومئذٍ ، واته : نیشانه‌ی شه‌وی شكۆ ئه‌وه‌یه كه شه‌وه‌كه ساف و ڕوونه و ، كه‌شوهه‌وا له ئاستێكی مامناوه‌ندی گونجاو دایه كه نه گه‌رم و نه سارده ، وه له نیشانه‌كانی ئه‌وه‌یه كه شێوه‌ی خۆر له به‌ره‌به‌یانی شه‌وی شكۆدا ده‌گۆڕێت و جیاوازه به‌وه‌ی تیشك و ڕووناكی له ده‌وروپشته‌كه‌ی نییه وه‌كو شێوه‌ی مانگ وایه له شه‌وی چوارده‌دا و ، هیچ شه‌یتانێك بۆی نییه بێته ده‌ره‌وه له‌و ڕۆژه‌دا ، ئه‌م فه‌رمووده‌یه هه‌ریه‌ك له ئه‌حمه‌د و به‌یهه‌قی و ته‌به‌ڕانی و هه‌یسه‌می له په‌رتووكی ( مجمع الزوائد ) - 5041 - ده‌ریانهێناوه و پیاوه‌كانی زنجیره‌ی سه‌نه‌دی فه‌رمووده‌كه جێی متمانه‌ن .\nحیكمه‌تی خوا له‌وه‌دا به‌رجه‌سته ده‌بێت كه نیشانه دڵنیاكه‌ره‌وه‌كه‌ی شه‌وی شكۆی له به‌ره‌به‌یانه‌كه‌دا داناوه بۆ ئه‌وه‌ی موسڵمانان له شه‌وه‌كه‌دا سه‌رقاڵ نه‌بن به پشكنین بۆ بینین و دۆزینه‌وه‌ی ئه‌و نیشانه‌یه به‌ڵكه وابه‌ست و پابه‌ندبن به عیباده‌ت و خواپه‌رستی كه بێگومان ئه‌وه‌ش بۆ قازانج و به‌رژه‌وه‌ندی ئه‌وانه ، وه ڕه‌نگه هه‌ندێك له خه‌ڵكی شاره‌كان ڕووناكی و دره‌وشانه‌وه‌ی زیاتر له شه‌وی شكۆدا به‌دیبكه‌ن كه ئه‌مه‌ش ڕه‌نگدانه‌وه‌ی ڕووناكی ستوونی چرا كاره‌باییه‌كانه كه له شه‌قامه‌كاندا دامه‌زرێندراون به‌ڵام له به‌ره‌به‌یانییه‌كه‌دا كه شه‌وی شكۆ ته‌واو ده‌بێت خۆر به سپێتییه‌وه له شێوه‌ی مانگ له شه‌وی چوارده‌دا و به‌بێ بوونی ڕووناكی له ده‌وروپشته‌كه‌ی ده‌رده‌كه‌وێت به‌ڵكه خۆر به بریسكدانه‌وه‌وه ده‌بینین وه‌ك چۆن له دووره‌وه ته‌ماشای سه‌راب بكه‌ین ئاوه‌ها كه ئه‌وه‌ش ئه‌و ڕاستییه‌یه كه پێغه‌مبه‌ر ( د خ ) پێیڕاگه‌یاندووین : الشمس تطلع بيضاء ترقرق ، واته خۆر له خۆرهه‌ڵاته‌وه به سپێتیی و به بریسكانه‌وه‌وه هه‌ڵدێت ، ئه‌م فه‌رمووده‌یه ئه‌حمه‌د و ئیبن ئه‌بی شیبه و ئه‌بو یه‌علا گێڕاویانه‌ته‌وه ، وه موسلیم له ( صحیحه‌كه‌یدا ) له گه‌ڵ ئه‌و ده‌قه ئه‌وه‌شی هێناوه : بیچا‌و لا شعاع لها ، وه له ( صحیح ) موسلیم هاتووه كه پێغه‌مبه‌ر ( د خ ) له وه‌ڵامی پرسیاری ئه‌وه‌ی كه بۆچی خۆر له سپێتیی دایه وتوویه‌تی : چونكه ڕووناكی شه‌وی شكۆ زاڵ ده‌بێت به سه‌ر ڕووناكی خۆر و دایده‌پۆشێت ، له‌مباره‌یه‌شه‌وه پێشه‌وا نه‌وه‌وی له شه‌رحه‌كه‌یدا له سه‌ر ( صحیح ) موسلیم ده‌ڵێت : ئه‌م حاڵه‌ته له ئه‌نجامی به‌رزبوونه‌وه‌ی جوبرائیل و فریشته‌كان له دوای نوێژی به‌یانی ڕووده‌دات كاتێك به باڵه‌كانییان شوێنی هه‌ڵاتنی خۆر داده‌پۆشن و ئه‌وكاته‌ش خۆر به لاوازی و بێ تروسكایی دیار ده‌بێت ، پێغه‌مبه‌رمان له وه‌سفكردنی ئه‌و باره‌دا به ووردبینی و ئیعجازه‌وه ده‌فه‌رمووێت : صبحة ليلة القدر تطلع الشمس لا شعاع لها كأنّها طست حتى ترتفع ، واته : به‌یانییه‌كه‌ی شه‌وی شكۆ خۆر به بێ تروسكایی هه‌ڵدێت وه‌ك بڵێی ( ته‌سته ( ته‌ست قاپێكی كانزاییه و په‌رده‌یه‌كی كون كونی به سه‌ره‌وه‌یه و ڕۆخه‌كانی خڕ و به‌رین و بریسكاوین ) تاوه‌كو به‌رز ده‌بێته‌وه به‌وه‌ی ئه‌و شێوه سه‌یره‌ی خۆر به‌رده‌وام ده‌بێت تاوه‌كو خۆر به‌رز ده‌بێته‌وه ( واته به ئه‌ندازه‌ی نیو سه‌عات له كاتی هه‌ڵاتنییه‌وه ده‌خایه‌نێت ) وه ئه‌م كاریگه‌رییه‌ی سه‌ر خۆر له كاتی بریسكانه‌وه و وه‌ك ( ته‌ست ) بووندا بۆ ماوه‌ی دوو ڕۆژ به‌رده‌وام ده‌بێت له دوای شه‌وی شكۆ به‌وه‌ی هه‌ڵاتنی خۆر بێ تروسكایی و به لاوازیی و ڕه‌نگی سوور ده‌رده‌كه‌وێت ، ئه‌م فه‌رمووده‌یه ئه‌حمه‌د و ئه‌بو داود گێڕاویانه‌ته‌وه و ، ئیبن حبّان و ئیبن خوزه‌یمه و ئه‌لبانی به ( صحیح ) یان داناوه .\nئه‌وه‌شی كه سه‌یرتره له‌و دیارده گه‌ردوونیانه‌ی شه‌وی شكۆدا ، ده‌بینین شێوه‌ی خۆر ده‌گۆڕێت و وه‌ك مانگ ده‌بێت له ڕووی حیسابی ڕۆژژمێرییه‌وه ، بۆ نموونه ئه‌گه‌ر شه‌وی شكۆ بكه‌وێته 27 ی ڕه‌مه‌زان و له ساڵی داهاتوو بكه‌وێته 29 ی ڕه‌مه‌زان ، ده‌بینین خۆر به ئه‌ندازه‌ی ساڵێكی قه‌مه‌ری و دوو ڕۆژ ده‌گۆڕێت و ، ئه‌و گۆڕانكارییه له شێوه‌ی خۆردا له هیچ مانگێك له مانگه‌كانی ساڵی شه‌مسی ڕوونادات ، به‌ڵكه سه‌یرتر له‌وه‌ش ئه‌وه‌یه له كاتی بزربوونی خۆر له كاتی خۆرگیرانی ته‌واودا ناتوانین ته‌ماشای خۆر بكه‌ین چونكه زیان به تۆڕی چاو ده‌گه‌یه‌نێت به‌ڵام له به‌ره‌به‌یانی شه‌وی شكۆدا به‌بێ ئه‌وه‌ی زیان بگه‌یه‌نێت ته‌ماشای خۆر ده‌كه‌ین له‌و كاته‌ی كه وه‌كو مانگ بۆ ماوه‌ی نیو كاتژمێر ده‌رده‌كه‌وێت تاوه‌كو به‌رز ده‌بێته‌وه و وه‌ك ڕۆژانی دیكه ده‌چێته‌وه سه‌ر سرووشته به‌هێزه‌كه‌ی خۆی .\nله دیارده گه‌ردوونییه ده‌گمه‌ن و سه‌یره‌كانی شه‌وی شكۆ ئه‌وه‌یه كه پێغه‌مبه‌رمان ( د خ ) وه‌سفی نیشانه و ئاماژه‌كانی ده‌كات له شه‌ودا و ده‌فه‌رمووێت : صافیه‌ٌ .. ساكنه‌ٌ .. لا برد فیها و لا حرَّ .. ، شه‌وی شكۆ ساف و ڕوونه و ، كه‌شوهه‌واكه‌ی له بارێكی مامناوه‌ند دایه ، ئه‌گه‌رچی كه‌شوهه‌وا ڕه‌شه‌با و خۆڵبارین و باران و به‌فر و سه‌رما یان گه‌رمای تێدا بێت ئه‌وا شه‌وی شكۆ هه‌میشه له شه‌وێكی جێگیر و ساف و ڕوون ده‌بێت بۆ ئه‌وه‌ی ئه‌و ئاهه‌نگ و ڕازاوه‌ییه گه‌ردوونییه ببینین كه ئاسمان ئاوێزانی جوانی ئه‌و هه‌موو ژماره زۆره‌ی ئه‌ستێره‌كان ده‌كات وه‌ك پێغه‌مبه‌ر ( د خ ) ده‌فه‌رمووێت: .. تتّضح كواكبها .. ، واته ئه‌ستێره‌كانی شه‌وی شكۆ له بریسكدانه‌وه و ڕازانه‌وه ده‌بن .\nبۆیه موسڵمانان و خوێنه‌رانی خۆشه‌ویست ئه‌وی له‌م بابه‌ته‌دا ئاماژه‌مان بۆ كرد لایه‌نێكی ساده‌یه له دیارده گه‌ردوونییه‌كانی شه‌وی شكۆ و ، له‌و چه‌رخه‌ی ئێستاماندا كه زانست و ته‌كنه‌لۆژیا بۆته زمانه‌كه‌ی ، ئه‌و دیارده و موعجیزه گه‌ردوونیانه‌ی شه‌وی شكۆ ده‌بنه جێی بایه‌خ و گرنگیپێدان و توێژینه‌وه و ، لێكۆڵینه‌وه‌ی نایابی لێ هه‌ڵده‌هێنجرێت و ، ئه‌و ڕاستییه له گیانی هه‌موو لایه‌ك قووڵتر و ڕوونتر ده‌چه‌سپێت كه زانست و ته‌كنه‌لۆژیا ڕاڤه‌كار و شیكه‌ره‌وه هه‌قیقیه‌كه‌ی قورئان و فه‌رمووده‌یه و ، په‌یوه‌ندییه‌كی ئیلاهی كۆیانده‌كاته‌وه .\nله نووسینی ئه‌م بابه‌ته سوودم له‌و سه‌رچاوانه بینیوه :\n1 - ته‌فسیره جۆربه‌جۆره‌كانی قورئان .\n2 - ( فتح الباری ) شه‌رحی ئیبن حه‌جه‌ر له سه‌ر ( صحیحی بوخاری ) .\n3 - شه‌رحی نه‌وه‌وی له سه‌ر ( صحیحی موسلیم ) .\n4 - په‌رتووكی ( مجمع الزوائد ) .\n5 - چه‌ندین سه‌رچاوه‌ی دیكه‌ی فه‌رمووده .\nژماره‌ی سه‌ردان : 5467955


له هه‌ولێر به‌نزینخانه‌یه‌ك سه‌ری له شوفێر و یاساكانیش شێواندووه\nكاتێك به‌نزینی ئۆتۆمبێل كه‌م ده‌كات، شوفێر مافی خۆیه‌تی له به‌نزینخانه تێیبكات، به‌ڵام دوای تێكردنی به‌نزین ئه‌گه‌ر به‌بێ ویستی خۆی تووشی سه‌رپێچی هاتوچۆ بێت، ئه‌وا بێبه‌رییه له تاوان و ده‌كرێ به‌رپرسیارێتی هه‌ر جۆره رووداوێك بخرێته ئه‌ستۆی لایه‌نه پێوه‌ندیداره‌كانی حكوومه‌ت.\nله هه‌ولێر به‌نزینخانه‌یه‌ك به‌گوێره‌ی مۆڵه‌تی یاسایی و ره‌زامه‌ندی لایه‌نه پێوه‌ندیداره‌كان كراوه‌ته‌وه، كه‌چی پێچه‌وانه‌ی سه‌رجه‌م رێنوێنییه‌كانی كردنه‌وه‌ی به‌نزینخانه‌یه.\nماوه‌ی چه‌ند مانگێكه له هه‌ولێر به‌نزینخانه‌یه‌ك كراوه‌ته‌وه و كاتێك شوفێر له به‌نزینخانه‌كه ده‌رده‌چێت و ده‌یه‌وێ درێژه به رێگه‌كه‌ی بدات، رێك رووبه‌ڕووی ئه‌و ئۆتۆمبێلانه ده‌بێته‌وه كه له ئاراسته‌ی پێچه‌وانه‌وه رووبه‌ڕووی ده‌بنه‌وه و به ناچار ئۆتۆمبێله‌كان تێك ده‌ئاڵێن و جه‌نجاڵی دروست ده‌بێت، ئه‌گه‌ر شۆفێره‌كه وریا نه‌بێت، ئه‌وا تووشی رووداوی هاتوچۆ ده‌بێت.\nئه‌م دیمه‌نه له‌وانه‌یه هه‌موو پێنج خوله‌ك جارێك له هه‌ولێر دووباره ببێته‌وه. ساڵی رابردوو "وشه" له به‌دواداچوونێكی مه‌یدانیدا هۆشداری له كردنه‌وه‌ی به‌نزینخانه‌كه‌ی هه‌ولێر دابوو، به‌ڵام هیچ لایه‌نێك گرنگی به هه‌ستیاریی پڕۆژه‌كه نه‌دا و به‌نزینخانه‌كه دواجار ته‌واو كرا و ئێسته به‌نزین ده‌فرۆشێت.\nله سه‌ره‌وه‌ی پردی 120 مه‌تریی نزیك ماجیدی مۆڵ له شه‌قامی سه‌ره‌كی هه‌ولێر- كۆیه، رێك له نێوان دوو لادانه‌وه و هاتنه ناوه‌وه‌ی شه‌قامی كۆڕنیش و گه‌ڕه‌كی پێنجی حه‌سارۆك، به‌نزینخانه‌یه‌ك كراوه‌ته‌وه، خاوه‌نی پرۆژه‌كه به‌گوێره‌ی یاسا و ره‌زامه‌ندی شاره‌وانی و حكوومه‌ت و لایه‌نه پێوه‌ندیداره‌كان، به‌نزینخانه‌كه‌ی كردووه‌ته‌وه، كه‌چی هیچ پێوه‌رێكی لۆجیكی تێدا نییه و ناكۆكی له‌گه‌ڵ رێنوێنییه‌كانی كردنه‌وه‌ی به‌نزینخانه هه‌یه.\nشوێنی ئه‌و به‌نزینخانه‌یه ته‌نیا بۆ ئه‌وه شیاو بوو شاره‌وانی بیكات به سه‌وزایی، كه‌چی كرایه به‌نزینخانه. له‌و كاته‌وه به‌نزینخانه‌كه ده‌ستی به فرۆشتن كردووه، رۆژ نییه كێشه بۆ شوفێر دروست نه‌بێت، به‌تایبه‌ت ئه‌وانه‌ی ده‌یانه‌وێ به‌ره‌و شه‌قامی كۆڕنیش بڕۆن، رێك له‌گه‌ڵ ئه‌و ئۆتۆمبێلانه‌ی له به‌نزینخانه‌كه ده‌رده‌چن شاخ به‌شاخ ده‌بن.\nشوفێران سه‌ریان له‌و به‌نزینخانه‌یه سوڕماوه و پێیان سه‌یره ده‌رچوونی ئۆتۆمبێل له به‌نزینخانه‌یه‌ك، رێك ده‌رچوونێك بێت پێچه‌وانه‌ی هه‌موو رێنوێنییه‌كی هاتوچۆ، كه‌چی پۆلیس خۆی لێ كڕ كردووه.\nشوفێرێكی تاكسی كه خه‌ریك بوو له ئۆتۆمبێلێك بدات، به بۆڵه بۆڵ هاواری كرد "ناكرێ ئێره پایته‌خت بێت، یان شه‌قامه‌كه قه‌پات بكه‌ن یان ئه‌م به‌نزینخانه‌یه لابه‌ن."\nبه‌نزینخانه له هه‌ولێر دوو جۆری هاوچه‌رخ و مۆبایل یان كاتین. به‌نزینخانه هاوچه‌رخه‌كان یاسا و رێسای تایبه‌ت به خۆیان هه‌یه و ده‌بێت ره‌زامه‌ندی 11 فه‌رمانگه‌ی پێوه‌ندیداری وه‌ك ژینگه و شاره‌وانی و هاتوچۆ له‌سه‌ر ئه‌و شوێنه هه‌بێت، پاشان مۆڵه‌تیان پێ ده‌درێت. جگه له‌مه، موڵكه‌كه یان ده‌بێت موڵكی تایبه‌تی بێت، یان له نه‌خشه‌ی شاره‌وانی تایبه‌ت بۆ خزمه‌تگوزاری وه‌ك به‌نزینخانه ته‌رخان كرابێت كه له‌و كاته‌دا به موزایه‌ده به كۆمپانیایه‌ك ده‌درێت و ئه‌ویش ده‌یكات به پڕۆژه‌ی به‌نزینخانه.\nجۆری تری به‌نزینخانه به به‌نزینخانه‌ی مۆبایل ناسراون كه نزیكه‌ی 10 ساڵ له‌مه‌وبه‌ر له‌لایه‌ن ئه‌نجوومه‌نی وه‌زیرانه‌وه مۆڵه‌تی پێدانی ئه‌م جۆره به‌نزینخانانه به شاره‌وانی درا و وه‌ك له ناوه‌كه‌یانه‌وه دیاره به‌نزینخانه‌ی كاتین و له‌سه‌ر موڵكی شاره‌وانی جێبه‌جێ ده‌كرێن و هه‌ر كاتێك حكوومه‌ت یان شاره‌وانی پێویستی به زه‌وییه‌كه یان شوێنه‌كه بوو یان زانی چیتر بۆ به‌نزینخانه شیاو نییه، مۆڵه‌ته‌كه هه‌ڵده‌وه‌شێنێته‌وه و به‌نزینخانه‌كه كۆ ده‌كرێته‌وه.\nئه‌و جۆره مۆڵه‌ته‌ی كردنه‌وه‌ی به‌نزینخانه به‌و ئامانجه درا تا خه‌ڵك چیتر به جلیكان به‌نزین له‌سه‌ر شه‌قام نه‌فرۆشن و به‌م رێیه ئه‌م دیارده ناشارستانییه كۆتایی پێ بهێنن.\nمه‌رج و رێنوێنیی زۆر هه‌ن بۆ وه‌رگرتنی مۆڵه‌تی به‌نزینخانه، جگه له وه‌رگرتنی ره‌زامه‌ندی فه‌رمانگه پێوه‌ندیداره‌كان ده‌بێت به‌نزینخانه له شوێنێك بكرێته‌وه كێشه بۆ هاتوچۆ و ژینگه و ژیانی هاووڵاتیان نه‌هێنێته كایه‌وه و هاوكات له شوێنێك بكرێته‌وه كه پێویستیی به به‌نزینخانه هه‌بێت. بۆ نموونه یه‌كێك له مه‌رجه‌كان ئه‌وه‌یه لانی كه‌م 500 مه‌تر له به‌نزینخانه‌ی هاوچه‌رخ دوور بێت.\nئه‌و به‌نزینخانه‌یه‌ی له سه‌ره‌وه‌ی ئاماژه‌ی پێ كراوه، هه‌مووی 50 مه‌تر له به‌نزینخانه‌ی هاوچه‌رخ دووره و خۆشی مۆدێرن دروست كراوه و هیچ جیاوازییه‌كی له‌گه‌ڵ به‌نزینخانه‌ی هاوچه‌رخ نییه.\nنه‌قیب فازڵ حاجی گوته‌بێژی به‌ڕێوه‌به‌رایه‌تی هاتوچۆی هه‌ولێر، بۆ "وشه" گوتی، كردنه‌وه‌ی به‌نزینخانه‌كه هیچ پێوه‌ندییه‌كی به ئه‌وانه‌وه نییه و هه‌ر كاتێك رووداوێكی هاتوچۆ تۆمار بكرێ و پۆلیسی لێ ئاگادار بكرێته‌وه، ئه‌وكات لێكۆڵینه‌وه له رووداوه‌كه ده‌كه‌ن.\nهاوكات بۆتان شێروانی به‌ڕێوه‌به‌ری شاره‌وانی چوار، بۆ "وشه" گوتی، به‌نزینخانه‌كه نایاسایی یان زێده‌ڕۆ نییه و له چوارچێوه‌ی رێنوێنی و یاساكان مۆڵه‌تی كردنه‌وه‌ی پێ دراوه.\n"وشه" هه‌وڵی دا له رێی به‌نزینخانه‌كه‌وه به‌رپرسێك یان خاوه‌نی به‌نزینخانه‌كه بدوێنێت، به‌ڵام كه‌س ئاماده نه‌بوو زانیاری بدات.\n*كاتێك شوفێر له به‌نزینخانه‌كه ده‌رده‌چێت و ده‌یه‌وێ درێژه به رێگه‌كه‌ی بدات، رووبه‌ڕووی ئۆتۆمبێل ده‌بێته‌وه.\nئه‌م بابه‌ته 6661 جار خوێنراوه‌ته‌وه


ئەم پێتڤی ب ڤه‌گه‌ریانه‌کا ئولی و نه‌ته‌وینە . . . سەدیق سنداڤی\nژبو کو پێژانێ کوردستانێ د هەر وەرچەرخانەکێدا بێتە پاراستن و هەموەلاتی د تەناهێدا بژین. پێتڤیە هەمی ئالێن کوردی، دوور ژهزرێن چەوت و ناکوکێن بێ بها، ب دوربینی پێشەروژا کاودانێ ئیرویێ کوردستانێ ب شوپینن. وەلاتی د کومتیکاندا ب بینن و بەرژەوندیا گەل لسەر هەر بەرژوەندیاکا دی راگرن. بیر ل یەک گرتنەکا ب هێز و خودان بنگەهەکا نەلڤ بکن. رێکا هەر دەرزینەکا ژ بەرئێکچونا ناڤمالا کوردی بگرن و وەنەکن دوژمن ب لەیزتوکا گەلێ کورد بو هەر ئالوزیەکا ناڤخوی یا نە چاڤەرێکری بخرینن.\nیا دیارە کو ئول و نەتەو، ئالاڤێن خوەراگرتنا گەلێ کوردە. هەر دوو ژی تەمامکەرێن یەکن. لەوماژی لێڤەگەر لسەر بنسترا ڤان هەر دوو ئالاڤا دێ سەرکەفتنەکا ئێکجار مەزن ب دەست بخە و بێ جوداهی هەمی ئالێن کوردستانی دێ همبێز بکە. ئەڤەژی دێ رێکا گومانێ و خیانتێ د هەر کاودانەکێ دا بگرە. ماویتێکرنا دوژمنا وێ بدە راوەستاندن. سەنگەکا مەزن وێ بدە مللەتی. تەپکێن ڤەشارتی ژبەری پێکەفتنێ وێ بێنە ڤەدیتن. یا فەرە ب زیترین دەم پێنگاڤێن پیت دڤی واریدا بێنە ئاڤێتن و لێڤەگەرەکا ئولی و نەتەوی بێتە راگەهاندن. هەمی پارتێن سیاسی و تەخێن جڤاکێ خوە دناڤدا ب بینن و هەمی ئولێن کوردستانێ ژی جهێ خوە د لێڤەگەرا ئولیدا بگرن.\nدڤێ تێکڤەدانێدا و پشتی دەربازبونا نیزیکی سەد سالان لسەر ژ ناڤچونا سەلتەنەتا ئوسمانیان، وەسا یادیارە کو دیسا دیروک وێ توفێ خوە بقەلشینە و پیلانگێریەکا نوو یا نە جاڤەرێکری برێڤەیە. کو روژهەلاتا ناڤین سەر ژ نوو وێ بکەڤە بەر بڤرێ دابەشکرنێ و سەیرترین رودان وێ بێن دیتن. لەوماژی ژبو کو جارەکادی زورداری ل گەلێ کورد نەئێ کرن و هیڤی و ئارمانج نەفەتسن و دەستکەفتی بێن پاراستن، پێتڤیە گەلێ کورد لسەر پیابە وانە ژ کێماسی و خەلەتێن دیروکی وەربگرە و ئامادەبە بو هەر ئەنجامەکا نە دیار. ئالاڤێن کاریگێر ێن دەستخستنا هەر ئەرینیەکێ نەئێن پاژڤەلێدان و سود ژ هەر رێبنەکێ بێنە وەرگرتن.


بۆ تۆ خوشکەکەم 🌼\n🍂وەڵاهی جێگای سەرسورمانە ئافرەتی موسڵمان گوێی لە فەرموودەی پێغەمبەری خوا دەبێ کە دەفەرموێ :\n(" #صنفان_من_أهل_النار لم أرهما بعد : رجال معهم سياط كأذناب البقر يضربون بها الناس ، ونساء كاسيات عاريات مائلات مميلات على رؤوسهن كأسنمة البخت المائلة ، #لا_يدخلن_الجنة ولا يجد ريحها ، وإن ريحها ليوجد من مسيرة كذا وكذا ")/ رواه أحمد ومسلم في الصحيح.\nواتە (دوو کۆمەڵ هەن لەخەڵكی ئاگری دۆزەخن من نەم بینیون:\nپیاوانێك قامچیان پێیە وەکو کلکی مانگا پێی لەخەڵکی دەدەن!\nئافرەتانێكی پۆشتەی ڕووت و لادەرن و لەنجە ولاردەکەن و خەڵکی تریش لادەدەن و گومڕایان دەکەن و پرچیان لەئاست پشتی سەریان وەکو پشتی حوشتر لێ دەکەن ئا ئاوانە ناچنە بەهەشت و بۆنی بەهەشتیش ناکەن لەکاتێکدا بۆنی بەهەشت لەدووری ئەوەندە و ئەوەندە هەستی پێ دەکرێت).\nئەوجا گوێی لی دەبێ کەچی هەر بەردەوامە لەسەر جلکی ناشەرعی ، دواتر بەنازەوە دێی و دەچێ لەپێش چاوی پیاوی نامەحرەم پێدەکەنێ و گاڵتە دەکا ، ئەی ئەم ئایەتەت قەت بەرگوێ نەکەوتووە:\n(فَلْيَضْحَكُوا۟ قَلِيلًۭا وَلْيَبْكُوا۟ كَثِيرًۭا جَزَآءًۢ بِمَا كَانُوا۟ يَكْسِبُون) / التوبە:۸۲.\n( جا (وازیان لێ بهێنه) باکه‌مێک پێبکه‌نن (له دنیادا) و ده‌بێت زۆر بگرین (له قیامه‌تدا) له پاداشتی ئه‌و کارو کرده‌وه‌یه‌ی ده‌یکه‌ن).\nجا پاش ئەم هەموو ناشەرعی و تێکەڵاوییە ... خۆت هەڵدەخەڵەتێنی و دەڵێی من حجابم لەبەردایە...\nچ حجابێک خوشکی من!!!! ئەوەی تۆ ناوی حجاب نییە تەنها داپۆشەرێکی تەسک و تەنکە، هەرگیز گەراویت بزانی ئەم بەناو حجابەی تۆ دەیکەی خوا لێی رازییە یان نا!!؟؟؟ هەرگیز لەخۆت پرسیوە بۆچی خوشکانی تر هەن نقاب و عەبا و خمار دەکەن هەرگیز بەخەیاڵت داهاتووە تۆش یەکێک بیت لەوان...\n🌿خوشکی باشی من تۆ پێنج فەرزە نوێژ دەکەی سوجدە بۆ ئەو اللە یە دەبەی کە فەرمانی حجابی پێ کردووی مادام تۆ سەری خۆتی بۆ نزم دەکەیتەوە ئاوهاش چاو و گوێتی بۆ راخە بگەرێ بزانە حجابەکەت شەرعییە ، حجابی خێزانەکانی پێغەمبەر ( صلی اللە علیە وسلم) بەو شێوەیە بوون نا وەڵاهی خوشکی من ئاوا نەبوون...\nخوشکەکەم خۆت فێرە زانستی شەرعی بکە وشە بە وشەی پێغەمبەرەکەت وردبەرەوە بزانە مانای چییە فەرموودەکە، توخوا چ شتێک لەوە گەورەترە کە تۆ بێ بەش بی لە بەهەشتی نەبراوە وە بچێیە نێو پۆلی ئاگرەوە\n🕰هێشتا کاتت ماوە تەوبە بکە بگەرێرەوە بۆ لای خوای تعالی، هێشتا کاتت ماوە تا دڵیشت سوجدە ببات بۆ اللە...


خـێزانێک لە باوک و دایک و لە کوڕە بچـكۆلەکەیانپێکهاتبوو، کوڕەکەیان ناوی دیاکۆ بوو. لە خانوویەکی بچووکـدا دەژیان. باخچەیەکی جوانیشیان هەبوو.بەیانی رۆژێک لە زرمەیەکی زۆر قایم خەبەریان بۆوە، دەنگەکە لە باخچەکەیانەوە هات. باوک و دایکەکە و دیاکـۆ،بەرەو باخچـەکەیان رایان کرد.. بینیان"رۆکـێـتـێکی ئاسـمانی" خۆی کـێـشاوە بـە دارگـۆێـزەکەیـانـدا.. دووکـەڵـێکی رەش لـە رۆکـێـتە تـێکـشکـاوەکـەوە بـەرزبـۆوە.. بـاوکـەکـە زۆر بـە زەحـمـەتدەرگـای رۆکـێـتـە ئـاسـمـانیـیەکـەی کـردەوە، لـە نـاویـدا "گـیانـلـەبەرێکی ئاسـمانی" بینی کە بـوورابـۆوە.. گیانـلەبەرە ئاسـمانیـیەکەی دەرهـێنا. باوەکـەکە نەیزانی، کە ئـەم گیانـلەبەرە ئاسـمانییە، دەبێـتە کێـشە بـۆ دیـاکـۆی کوڕیـان. گیـانـلەبەرە ئـاسمانییەکە دوای مـاوەیـەکی کـەم هـۆشی هـاتـەوە.\nرۆژانـێکی زۆر تێپەڕیـن، دایک و باوکەکە، بە ئەوپەڕی توانـایانەوە، هـەوڵی ئەوەیان دا، کە خـۆشی و شـادی بخـەنـە دڵـی مـارکـۆوە.\nمـارکـۆ: هـیچ گـلەییـەکم لە دایـک و بـاوکـت و لە تـۆش نیـیە..سوپـاسی هـەمـووتـان دەکەم..بـەڵام مـن خـەڵـکی ئەستـێـرەیـەکی تـرم، کـە نـاوی "مـارکـۆ مـارکـۆیـان"ە.\nدیاکۆ رۆژێک دوو دووربینی کڕی، یەکێکیان بۆ خۆی و ئەوی تریانی دا بە مارکۆ، بە شەوان بە دووربینەکانیان سەیری ئەستێرەی جوانەکەی"مارکۆ مارکۆیان" یان دەکرد.\n• ئەم چـیرۆکەم بە دەستاکارییەوە، لە زمانی عەرەبیـیەوە وەرگـێڕاوە بۆ سەر زمانی کـوردی. چـیرۆکێکی خەیاڵی زانیارییە.. هەموو داهـێنانەکـانی ئەمـڕۆمان لە پێشا، خەون و خەیـاڵ بوونە. هەندێ لە زانکانی ئەستێـرەناسی، لەو بـڕوایەدان، کە ژیـان لە سەر ئەستێرەکانی تریشدا هـەیە.


نوێترین وەڵام لە بەغداوە بۆ هەرێم لەبارەی بڕینی 320 ملیار دینارەكە – Standard Kurd\nلەلایەن ستاندار Posted on تشرینی دووه‌م 14, 2020 2211 جار بینراوە 0 سەرنج\nعالیە نوسەیف، ئەندامی ئەمجومەنی نوێنەرانی عێراق لەبارەی برینی 320 ملیار دینارەكەی هەرێم رایگەیاند “كوتلە شیعی و سوننیەكان مافی خۆیانە هەر بڕیارێك بدەن بە مەبەستی پاراستنی مووچەی فەرمانبەران و خانەنشینانی عێراق بەبێ ئەوەی روخسەت لە حیزبە كوردیەكان وەربگرن كە بونەتە هۆی ئەوەی گەلی كورد لە مافە سەرەتاییەكانی بێ بەش بوە.\nوتیشی رەخنەی حیزبە كوردیەكان لەسەر یاسای قەرز شانۆیەكە كە دەیانەوێ بەهۆیەوە پشتیوانی شەقامی كوردی بەدەست بهێنن و وەك پاڵەوانی نەتەوەیی خۆیان پیشان بدەن و شەقامی كوردی پێبخەڵەتێنن بلێن بەغدا سەبەبی بێ بەشكردنی كوردە لە مووچەكانیان.\nبڵاوکراوەی پێشووپەخشانە وتارێک بۆ کۆچی قادری حاجی عەلی “خەونەکانمان مەکوژن “\nبڵاوکراوەی نوێتربادەرگاکان ئەڵقەڕێزکەین


لە وەشانخانەی״سیتاڤ״ەوە بەرهەمێکی نوێ – Knwe.org\nسەرەکی » کەلتوور » لە وەشانخانەی״سیتاڤ״ەوە بەرهەمێکی نوێ\nوەرگێڕانی لە کورمانجییەوە بۆ سۆرانی: پەرویز هوما\nبیرەوەریی هەندێک کەس، هەرخۆی مێژووە و مرۆڤ لەو کەسانەدا مێژووی سەردەمێک دەبینێت. کتێبی بیرەوەرییەکانی د.یەکتا ئۆزونگلو، کەبەناوی بیرەوەری) بڵاوبۆتەوە، یەکێکە لەو جۆرە بیرەوەرییانەی کە مێژووی سەردەمێک لە ناو خۆیدا نیشان دەدات. خوێنەر لەم بەرهەمەدا، تووشی هەندێک بابەت و بەسەرهات و زانین و زانیاری دەبێت، کە هەرگیز نەزانراون. زۆر لاپەڕەی مێژووی ژێرخاککراو (شاراوە)، بەهۆی بەرهەمی بیرەوەرییەکانی د. یەکتا لە بن خاک هاتوونەتە دەرەوە و ئاشکرا بوون و بەهۆی بیرەوەری و ژیانی د. یەکتاوە گەیشتوونەتە بەر دەستی خوێنەران. لەم بەرهەمەدا، چاوپێکەوتنێکی دوورودرێژ هەیە لەگەڵ»جاسم جەلیل» چاوپێکەوتنێکی دیکەیش لەگەڵ پرۆفیسۆر د.»حاجی جندی» کە لە ساڵی 1979 کراون، کە مرۆڤ لەو چاوپێکەوتنانەوە، ئاشنای ژیانی ئەوان دەبێت، هەم لە ژیانی ئەوانەوە ئاشنا دەبێت بە قڕکردن و دوورخستنەوە و گرفتی کوردە ئێزدییەکان، هەم لەم چاوپێکەوتنانەوە مرۆڤ ژیانی پڕ نەهامەتیی کۆمەڵگە دەبینێت لە نێوان ساڵەکانی (1900 بۆ 1980) هەروەها خوێنەر ئاشنا دەبێت بەو وتارانەی کە پارێزەر و فریشتەکانی میوزیکی کوردی لە رادیۆی ئێریڤان بڵاویان دەکردەوە، ئاشنا دەبێت بە کەسایەتییە ماندوونەناسە دێرینەکانی رادیۆی «ئێریڤان» کە ماندونەناسانە کاریان دەکرد لەو قۆناغەدا. بەتایبەت بەرپرسی سەرەکیی رادیۆکە «خەلیل چاچان» و هاوسەرەکەی (ئەزنیڤا رەشید). مرۆڤ ئاشنا دەبێت بە بەسەرهاتی رادیۆی ئێریڤان و رۆیشتنی خەلیل چاچان و ئەزنیڤا رەشید بۆ ئەورووپا و سەرپەرشتیکردنی کۆنسێرتی نەورۆز و بڵاوبوونەوەی ناو و ناوبانگی رادیۆی ئێریڤان. هەروەها مرۆڤ لەم بیرەوەرییانەدا، زۆر تایبەتمەندیی کۆمەڵگەی کوردی، زۆر تایبەتمەندیی کەسایەتی کوردی دەبینێت، وەکوو: (بوێری و ترسنۆکی، نیشتیمانپەروەری و خیانەت، تاریک و روون). لەم بەرهەمەدا باس لە زۆر شت کراوە: هەر لە ژیان لەگەڵ دکتۆر قاسملۆ و کامەران عەلی بەدرخانەوە هەتاوەکوو درووستکردنی پەیمانگای کوردی لە پاریس و درووستکردنی وەشانخانەی سەربەخۆ لە ئەورووپا.\nهەروەها تێکەڵی و نزیکایەتی لەگەڵ چەندین کەسایەتیی دۆستی کوردان لە ئەورووپا و زۆری دیکە کە باسکراون لەم بەرهەمەدا. د.یەکتا ئوزونۆگلو لەم بەرهەمەدا، تەنها ئاشنامان ناکات بە هەندێک رووداوی مێژوویی، بەڵکو لە یەک کاتدا: جارێک دەمانباتە ناو لاپەڕەکانی مێژوو، ئاشنامان دەکات بەڕوداوگەلێکی نەبیستراو جارێکیتر چەندین خەباتکارمان پێدەناسێنیت لەوانە خەباتکاری ژن ئەسانە بارزانی کە وەک یەکەم ژنە کوردی جو توانی ببێت بە هاخام و رچەشکێنی بکات لەناو زانستی جوادیزمدا، کەپێش ئەو زاتە هیچ ژنێک لەناو ئاینی جودا رێگەی پێنەدراوە ببێت بەهاخام. هەروەها لەم بەرهەمەدا باس لە نەورۆزی چیکوسلۆفاکیای جاران و سرودی ئەی رەقیب و گۆرانیەکانی هونەرمەندی کۆچکردو قادر دیلان و زۆر کەسایەتی دەیکە دەکرێت. ئەم بەرهەمە پڕە لە زانیاریی جوان و شیرین.\nلەماوەی داهاتوشدا ئەم پەرتوکە بەپێزە بە زاراوەی کورمانجی خوارو- سۆرانی بڵاودەبێتەوە.


ڕاپۆرتی پێشێل‌کرانی مافی مرۆڤ لە ڕۆژهەڵاتی کوردستان له سێ مانگی پاییزی 139٩ی هەتاوی‌دا – کوردستان و کورد\nڕاپۆرتی پێشێل‌کرانی مافی مرۆڤ لە ڕۆژهەڵاتی کوردستان له سێ مانگی پاییزی 139٩ی هەتاوی‌دا\nبەرواری بڵاو کردنەوە 2021/01/01\nin ڕاپۆرت, کوردستان\nکوردستانی ئێران لە سێ مانگی پاییزی 139٩ و لە وەرزی سێهەمی ئەمساڵیش‌دا سەرکوت‌کاریی کۆماری ئیسلامی و پێشێل‌کردنی مافی مرۆڤ لە هەموو بەستێنە سیاسی، مەدەنی، کۆمەڵایەتی و ئابوورییەکانی ئەزموون کردەوە.\nبەپێی ئەو داتا و زانیار‌ییانەی ناوەندی مافی مرۆڤ بۆ ڕۆژهەڵاتی کوردستان لای خۆی تۆماری کردوون، لە ماوەی سێ مانگی پاییز زیاتر لە هەزار حاڵەتی پێشێل‌کردنی زبری مافی مرۆڤ لە کوردستان ڕووی داوە کە ئەم ناوەندە زیاتر لە ٣٠٠ حاڵەت لەوانی تۆمار کردووە.\nلە ماوەی ئەم سێ مانگەدا لانی کەم ٤٨ کۆڵبەر و کاسبکاری ناوچە سنوورییەکانی کوردستان بوونەتە قوربانیی سیاسەتی پەرەنەسەندنی کوردستان لە ڕووی ئابووری و، ڕەفتاری دوژمنکارانەی کۆماری ئیسلامیی ئێران دەرحەق بە گەلی کورد. لەو ٤٨ کەسە ١٨ کەسیان کوژراون و ٣٠ کەسیش بریندار بوون.\nکوژران و برینداربوونی ٤٨کۆڵبەر و کاسبکاری کورد لە وەرزی پاییزی ئەمساڵ لە حاڵێک‌دایە کە له سێ مانگی هاوینیش‌دا لانیکەم ٦٨ كۆڵبه‌ر و لە وەرزی بەهاریش‌دا ٥٨ کۆڵبەر و کاسبکار بە تەقەی هێزە چەکدارەکانی کۆماری ئیسلامی کوژرابوون و بریندار ببوون؛ بەوەش ژمارەی ئەو کەسانەی لە سەرەتای ئەمساڵەوە بەهۆی سیاسەتی دوژمنکارانەی کۆماری ئیسلامی گیانیان لە پێناو پارووە نانێک داناوە، گەیوەتە ١٧٤ کەس کە 67 کەسیان کوژراون و ١٠٧ کەسیش بریندار بوون.\nهەروەها هێزە چەکدارەکانی کۆماری ئیسلامی لەو ماوەیەدا تەقەیان لە دوو شوان لە ناوچەکانی بانە و ماکۆ کردووە کە ڕەزا قوولکانوو خەڵکی گوندی “زەلکەی ژووروو” کوژرا و کیوان قادرپوور لە بانە بە توندی بریندار بوو. ڕۆژی پێنجشەممە ١٧ی ڕەزبەریش هێزە ئینتزامییەکانی شاری شەهریار سەر بە پارێزگای ئەلبورز لاوێکی تەمەن ٣٠ ساڵی خەڵکی سنەیان بە ناوی “کەژوان ئەڵماسی” لە میوانییەکی شەوانە دەستبەسەر کرد و دوای دەستبەسەر کران لە پشتەوە تەقەیان لێ کرد و کوشتیان. لە کردەوەیەکی جینایەتکارانەی دیکەدا ڕۆژی پێنجشەممە ٢٤ی ڕەزبەر هێزە ئینتزامییەکانی پایگای دەوڵەت‌ئاوای کرماشان ئۆتۆمبێلێکی جۆری “پژۆ ٤٠٥”یان دایە بەر دەستڕێژی گوللە کە لە ئاکامی ئەو دەستڕێژەدا شۆفێری ئۆتۆمبێلەکە کە مێرمنداڵێکی تەمەن ١٧ ساڵ بە ناوی “ئەشکان عەزیزی” بووە گیانی لە دەست داوە و مێرمنداڵێکی تەمەن ١٧ ساڵانیش بە ناوی “بورهان عەزیزی” بە سەختی بریندار بوو.\nهەروەها لە ماوەی سێ مانگی پاییزدا لانی کەم ٨ بەندکراوی کورد کە بە تاوانی کوشتنی بەئانقەست حوکمی ئێعدامیان بەسەردا سەپابوو، لەدار دراون. دەزگای قەزایی کۆماری ئیسلامی لە شەش مانگی یەکەمی ئەمساڵیش‌دا لانیکەم ٣٢ بەندکراوی کوردی لەدار دابوو، بەوەش ژمارەی ئەم زیندانییە کوردانەی لە سەرەتای ئەمساڵەوە تا ئێستا لەدار دراون، گەیوەتە ٤٠ کەس کە ٤ کەس لەوان زیندانیی سیاسی بوون.\nهەر لە ماوەی ئەم سێ مانگەدا ١٤٣ کەس لە شارە و ناوچە جیاوازەکانی کوردستان لەلایەن دەزگا ئەمنیەتییەکانەوە بە تۆمەتی چالاکیی ئەمنیەتی و سیاسی لەدژی کۆماری ئیسلامی و بەرژەوەندییەکانی ئەو ڕێژیمە گیراون. ژمارەیەک لەوان دوای لێکۆڵینەوە و لێپێچینەوەکانی ناوەندە ئەمنیەتییەکان تا کاتی دادگایی‌کرانیان بە دانانی بارمتە ئازاد کراون و ٤٢ کەس لەوان حوکمی لە 4 مانگ تا ١٥ ساڵ و سەرجەم 1947 مانگ زیندان (١٦٢ ساڵ و ٣ مانگ) زیندانیان بەسەردا سەپاوە.\nگرتنی ١٤٣ کەس و حوکم‌دانی ٤٢ کەس لەوان لە ماوەی سێ مانگی پاییزی ئەمساڵ لە حاڵێک‌دایە کە له ماوه‌ی سێ مانگەی هاوین‌دا لانیکه‌م ١٩٢ که‌س و لە وەرزی بەهاریشدا 106 چالاکی سیاسی و مەدەنی لە کوردستان لەلایەن ناوەندە ئەمنیەتییەکانەوە دەسبەسەر کرابوون، بەو پێیە ژمارەی ئەو کەسانەی لە کوردستان لە سەرەتای ئەمساڵەوە بە تۆمەتی چالاکیی ئەمنیەتی لەدژی کۆماری ئیسلامی گیراون، لە 441 کەس تێپەڕیوە. لەو ٤٤١ کەسەی لە سەرەتای ئەمساڵەوە تا کۆتایی پاییز دەسبەسەر کراون، لانیکەم ١٣٤ کەس لەوان دادگایی و حوکمی زیندانیان بەسەردا سەپاوە و ژمارەیەکی زۆرتر لەوەندەش هێشتا لە گرتنگەکانی ئیتلاعات‌دا دەسبەسەرن و چارەنووسیان ناڕوونە.\nجێی باسە ڕۆژی چوارشەممە ٢١ی خەزەڵوەر بەندکراوێکی لاو لە بەندیخانەی ناوەندیی ورمێ بە ناوی “سادق مەلەکی” بە هۆی پێڕانەگەیشتنی پزیشکی گیانی لە دەست داوە و ڕۆژی سێشەممە ٢٠ی خەزەڵوەریش بەندکراوێکی تەمەن ٢٧ ساڵی خەڵکی هەرسین و دانیشتووی نورئاباد بە ناوی فەرهاد وسوقی لە بەندیخانەی ناوەندیی خوڕەماوا لەژێر ئەشکەنجەی هێزە ئەمنیەکانی بەندیخانە کوژراوە.\nلە ماوەی سێ مانگی پاییزدا تەقینەوەی مینە لەکارنەخراوەکانیش لە کوردستان زیاتر لە ١٦ قوربانیی وەرگرتووە کە ناوەندی مافی مرۆڤی ڕۆژهەڵاتی کوردستان شوناسی ٩ کەس لەوانی ئاشکرا کردووە. لەو ٩ کەسە دوو کەسیان کوژراون و ٧ کەسیان بریندار بوون.\nچاونیوز پێشتریش لە ڕاپۆرتێکدا ڕایگەیاندبوو ژمارەی ئەو کەسانەی لە شەش مانگی سەرەتای ئەمساڵ‌دا بە هۆی تەقینەوەی مین کوژراون و بریندار بوون و بە ناو و شوێنی ژیانیان زاندراوە، ١٧ کەس بووە. لەو ١٧ کەسە ٥ کەسیان گیانیان لەدەست داوە و ١٢ کەسیش بریندار بوون. بەوەش ژمارەی ئەو کەسانەی لە سەرەتای ئەمساڵەوە لە کوردستان بەهۆی تەقینەوەی مین کوژراون و بریندار بوون و بە ناو و شوناسیان زاندراوە، گەیوەتە ٢٦ کەس کە ٧ کەسیان کوژراون و ١٩ کەسیان بریندار بوون.\nهەر لەو ماوەیەدا زیاتر لە ٣٢ کرێکاری کورد لە کوردستان و ناوچەکانی دیکەی ئێران بوونەتە قوربانیی ڕووداوی کار کە شوناسی ٢٠ کەس لەوان لەلای ناوەندی مافی مرۆڤی ڕۆژهەڵاتی کوردستان تۆمار کراوە. لەو ٢٠ کەسە ١٩ کەسیان بەهۆی جۆراوجۆری وەک بەربوونەوە لە بەرزایی و برق گرتوویی و ڕووداوی ناسروشتیی دیکە گیانیان لە دەست داوە.\nچاونیوز پێشتر لە ڕاپۆرتی وەرزی هاوینی خۆی‌دا هێنابووی کە ژمارەی قوربانییانی کار لە شەش مانگی سەرەتای ئەمساڵ‌دا لانیکەم ٣٨ کەس بووە کە ٢٥ کەس لەوان لە سۆنگەی نەبوونی ستانداردەکانی ئیمەنیی کار گیانیان لەدەست داوە. بەو پێیە ژمارەی ئەو کەسانەی لە سەرەتای ئەمساڵەوە بوونەتە قوربانیی ڕووداوی کار و بە ناو و شوناسیان زاندراوە ٥٨ بووە کە لەوەندە کەسە ٤٤ کەسیان گیانیان لەدەست داوە.\nئاماری خۆکوژییەکانیش لە کوردستان بەهۆی پەرەسەندنی خەمۆکی و قەیرانەکانی بێکاری و ئابووری و هەروەها؛ کەمتەرخەمیی دامودەزگا دەوڵەتی و حکوومییەکانەوە لە ماوەی ئەو سێ مانگەی پاییزدا دیار و بەرچاو بوو. لە ماوەی سێ مانگی پاییزدا زیاتر لە ٥٠ کەس لە کوردستان خۆیان کوشتووە کە ناوەندی مافی مرۆڤی ڕۆژهەڵاتی کوردستان شوناسی ٢٧ کەس لەوانی بە ڕوونی تۆمار کردووە کە که‌م ته‌مه‌نترینیان کوڕێکی ١٢ ساڵ و به‌ته‌مه‌نترینیان پیاوێکی ته‌مه‌ن ٥٧ ساڵ بووه.\nئەم ناوەندە لە شەش مانگی یەکەمی ئەمساڵیش‌دا ئاماری گیان‌لەدەست‌دانی ٩١ کەسی بەهۆی خوکوشتن ڕاگەیاندبوو و بەوەش ژمارەی ئەم کەسانەی لە ماوەی 9 مانگی ئەمساڵدا خۆیان کوشتوە، لانی کەم ١١٨ کەس بووە.\nئەو ئامار و زانیارییانەی ناوەندی مافی مرۆڤ بۆ ڕۆژهەڵاتی کوردستان لەسەر پێشێلکردنی مافی مرۆڤ لە کوردستانی ئێران بڵاوی کردۆتەوە تەنیا ئەو بەشە لەو حاڵەتانە دەگرێتەوە کە هەواڵ و زانیارییەکان بە ئاشکرا بەمیدیایی کراون و لە لایەن سەرچاوە باوەڕپێکراوەکانەوە ئاماژەیان دراوەتێ، ئەگینا ئەو ناوەندە پێی وایە کە ئاماری ورد و درووستی پێشێلکاریی مافی مرۆڤ لە کوردستان بەهۆی کۆماری ئیسلامیی ئێران زۆر زیاتر لەو ئامارەیە کە ده‌خرێته به‌رچاو.


مه‌هاباد قه‌ره‌داغی و ئیسلام – CHRA.TV\nسەرەتا / وتار و بیروڕا / وتار و بیروڕا / مه‌هاباد قه‌ره‌داغی و ئیسلام\nCHRA.TV 25/11/2020\tوتار و بیروڕا\nله ٢٠١٣ برای شیرینم قه‌یس قه‌ره‌داغی كه‌وته ژێر نه‌شته‌رگه‌رییه‌كی مه‌ترسیدا ، من له‌گه‌ڵ مه‌هابادی خوشكی له نه‌خۆشخانه بووی هه‌ردوكمان ئاماده بووین به‌شێك له جگه‌رمانی پێببه‌خشین به‌ڵام پرۆفیسۆر د. براون پێی ڕاگه‌یاندین كه ئه‌و كاره به‌لای كه‌مه‌وه مانگێك ده‌خایێنێ بۆیه ئێمه په‌یوه‌ندیمان كردووه به هه‌مو نه‌خۆشخانه‌یه‌كی دونیاوه ئه‌گه‌ر له هه‌ر وڵاتێك جگه‌ر هه‌بوو به فرۆكه‌ی تایبه‌ت بۆمانی ده‌نێرن..\nهه‌ر واش بوو ، شه‌وانه كه ده‌گه‌راینه‌وه بۆ ماڵه‌وه من و مه‌هاباد پێكه‌وه بووین ، به‌درێژایی ئه‌و شه‌وانه مه‌هاباد قورئانی پیرۆزی ده‌خوێنده‌وه و دوعای ده‌كرد براكه‌ی به‌سه‌لامه‌تی رزگاری بێت. كه‌چی ئێستا خه‌ڵكێكی نزم ده‌بینم به هانی حیزبه‌كانیان لێره و له‌وێ خۆیان كردووه به وه‌كیلی خوای گه‌وره ، ئه‌م ڕاستییه وه‌كو ئه‌مانه‌تێك له‌سه‌ر شانم حه‌زم كرد بڵاوی بكه‌مه‌وه ، روو ڕه‌ش بن ئه‌وانه‌ی فیشه‌ك به تاریكییه‌وه ده‌نێن و مه‌هابدیش هه‌میشه زیندووه به خه‌رمانی نووسینه‌كانی له‌ناماندا ده‌ژی ، ئه‌وانه‌ی قسه‌ی بێبنه‌ما بڵاو ده‌كه‌نه‌وه ده‌مرن هیچ كه‌سێكیش پێیان نازانێ به‌ڵام نووسه‌ر و خه‌باتگێر و نه‌ته‌وه‌خوازه‌كان هه‌تا هه‌تایه له ویژدانی خه‌ڵكی ڕه‌سه‌ندا ده‌ژین\nتابلو حسن کۆلەك


هەرێم و بەغدا دەگەنە ڕێککەوتن؟ - پرس میدیا\nHome وتار هەرێم و بەغدا دەگەنە ڕێککەوتن؟\nهەرێم و بەغدا دەگەنە ڕێککەوتن؟\nپرس میدیا 4/29/2020 11:35:00 ص وتار,\nپێمان وایە ئەگەر بگەنە رێکەوتنیش کاتی دەبێت و کۆنکریتی نابێت بابەتەکە ( بەنسبەت ھەرێمی کوردستانەوە کات کوشتنە ) لەبەر ئەم ھۆکارانەی لای خوارەوە :-\n١/ ئەگەر ھەرێم رازی بێت بە تسلیم کردنی ھەموو نەوتەکەی بە حکومەتی ناوەند کێ شایستەی دارایی و قەرزەکانی کۆمپانیا بەرھەم ھێنەکان دەداتەوە ؟؟!!\n٢/ گەر بەغداد رازی بێت بە خاڵی یەکەم بەم شیوەیە ئەوە ناراستەوخۆ دان دەنێت بە ھەموو گرێبەستە نەوتییەکان و فرۆشتنی نەوتی ھەرێم، وە ھیچ مانایەک بۆ ئەو داوایانەی وەزارەتی نەوت نامێنتەوە کە لە دادگای دەستوری تۆماری کردووە دژی ھەرێم، وە ئەوداوایەی کە دژی تورکیاش تۆماری کردووە تیایدا داوای قەرەبووی ٢٦ ملیار دۆلار دەکات. کە ئەمەیان ئەگەرێکی لاوازە بەڵام یەکێکە لە ئەگەرەکان!\n٣/ ھەرێم داوای قەرەبووی بوودجەی ئەوساڵانە دەکات کە ناوەند نەیناردووە بۆ ھەرێم ، لەوانەشە حکومەتی ناوەند بە خالی یەکەم ئاسودە نەبێ بەلام رازی بێت بودجەی ساڵانی پێشوو بە مراحل بداتەوە.\n٤/بەلام ئەوکات ڕۆڵی وەزارەتی سامانە سروشتیەکانی ھەرێم چی دەبێت؟ ئایا بەکرداری وەکو کۆمپانیای نەوتی باکور ڕۆڵ نابینێت؟ نەوت بەرھەم بهێنێ و تەسلیمی بە سۆمۆی بکات؟ ئایا ھەرێم بەوە رازی دەبێت؟ لەکاتێک جۆری ئەو ( عقد) ەی ھەرێم کردویەتی لەگەل کۆمپانیا نەوتیەکان لەجۆری (psa ) یە وە ئایا گەرانەوە نییە بۆ (حکم ذاتی یانزەی ئازاری ساڵی ١٩٧٠).\n٥/ لەلایەکی ترەوە بە پێی ڕاپۆرتی کۆمپانیا نەوتێەکانی ھەرێم ئاستی بەرھەمی زۆربەی کێڵگەکان لە زیادبوونە وە ھەرێم ئێستا خەریکی ڕاکێشانی بۆری گازیشە بۆ تورکیا لە ڕێگەی کۆمپانیای رۆزنەفتی رووسیەوە، وەبڕیارە لە یەک دوو ساڵی ئایندەشدا بەرھەمی گازیش ھەبێت و ھەناردەکرێت، بۆیە ئەگەرێک ھەیە کە ھەرێم دەیەوێت کات بکوژێت.\n٦/لەوانەیە ھەرێم رازیبێت بەتەسلیم کردنی بڕێک نەوت بەسۆمۆ تاوەکو فشاری سەر سەرۆک وەزیران عادل عبدالمھدی کەم بکاتەوە کە لەلایەن کوتلە شیعیەکانی ناو ئەنجومەنی نوێنەران کردویانەتە سەری لە بەرامبەردا شایستەی دارایی(٤٥٣) ملیار دینارەکە بۆ بنێرێت.\n٧/ئایا لەگەڵ زیادبوونی بەرھەمی نەوت و دەستپێکردنی ھەناردەی گاز، بەغداد ھەرداوای ٢٥٠ ھەزار بەرمیل دەکات کە رادەستی بکرێت یان ئەویش ئاستی داواکارییەکانی بەرز دەکاتەوە؟\nBy پرس میدیا at 4/29/2020 11:35:00 ص


به‌ڕێوه‌به‌رایه‌تی خۆسه‌ر ژماره‌ی ئاواره‌كانی هێرشه‌كه‌ی توركیای راگه‌یاند\nتاوان و سزا\nکارنامە و دۆکیومێنت\nبه‌ڕێوه‌به‌رایه‌تی خۆسه‌ر: زیاتر له 190 هه‌زار كه‌س ئاواره بوون\nئاواره‌بوونی خه‌ڵكی سڤیلی رۆژئاوای كوردستان\nهێرشی تورکیا بۆ رۆژئاوا\nبه‌ڕێوه‌به‌رایه‌تی خۆسه‌ر له باكوور و رۆژهه‌ڵاتی سووریا رایگه‌یاند، به‌هۆی هێرشه‌كانی سوپای توركیا و میلیشیا چه‌كداره ئیسلامییه‌كانی سووریا كه هاوپه‌یمانی ئه‌نقه‌ره‌ن، زیاتر له 190 هه‌زار هاووڵاتی سڤیل له ناوچه‌كه‌دا ئاواره بوون".\nبه‌ڕێوه‌به‌رایه‌تی خۆسه‌ر له‌وباره‌یه‌وه به‌یاننامه‌یه‌كی له په‌یجی فه‌رمی خۆی له تۆڕی كۆمه‌ڵایه‌تی فه‌یسبووك بڵاوكردووه‌ته‌وه و ده‌ڵێن: "به‌هۆی كردنه ئامانجی خه‌ڵكی سڤیل له‌لایه‌ن سوپای توركیاوه و بۆمببارانی شار و گونده‌كانی باكوور و رۆژهه‌ڵاتی سووریا، خه‌ڵكێكی زۆر ئاواره بوون و ماڵ و حاڵیان جێهێشتووه، به‌و هۆیه‌وه زۆربه‌ی شوێنه‌كان چۆڵ بوون، ژماره‌ی ئاواره‌كان گه‌یشتووه‌نه‌ته 191069 كه‌س له نیوه‌شه‌وی 11/10/2019 وه.\nهه‌روه‌ها ئاماژه‌یان به‌وه‌كردووه، له ناوچه‌كانی دێرك، له رۆژهه‌ڵاته‌وه تا كۆبانێ له رۆژئاوا، شه‌پۆلی ئاواره‌كان روو له زیادبوونه‌وه، به‌هۆی ئه‌وه‌ی رێكخراوه مرۆییه‌كان چالاكییه‌كانیان راگرتووه، هیچ وه‌ڵامێكیان نییه بۆ ئه‌وه‌ی به‌هانای لێقه‌وماوانه‌وه بێن و فه‌رمانبه‌ره سه‌ره‌كییه‌كانیان له ناوچه‌كه كشاندووه‌ته‌وه.\nبه‌ڕێوه‌به‌رایه‌تی خۆسه‌ر ده‌ڵێت: "خه‌ڵكی دێرك و قامیشلۆ به‌ره‌و گونده‌واری باشوور ئاواره‌بوون به‌هۆی بۆردوومانه‌كانه‌وه، به‌ڵام خه‌ڵكی درباسیه و سه‌رێكانی به‌ره‌و شاری حه‌سه‌كه و ده‌وروبه‌ری هاتوون. خه‌ڵكی گرێ سپی به‌ره‌و ره‌ققه و ته‌بقه رۆیشتوون".\nهه‌روه‌ها رایانگه‌یاندووه كه پێش ھێرشی توركیا بۆ ناوچه‌كه، نزیكه‌ی ملیۆنێك ئاواره‌ی ناوچه‌كانی دیكه له باكوور و رۆژهه‌ڵاتی سووریا بوون، ئه‌وه‌ش بووه به‌گوشارێكی زۆر. ئه‌وه‌ش ده‌بێته هۆی په‌راوێزخستن و زیادبوونی داخوازیی هاوكارییه‌كان.\nبه‌ڕێوه‌به‌رایه‌تی خۆسه‌ر داوا ده‌كات به خێرایی ھێرشی توركیا رابگیرێت و كۆمه‌ڵگای نێوده‌وڵه‌تی و رێكخراوه‌كانی مافی مرۆڤ به ئه‌ركی خۆیان هه‌ڵبستن و ئه‌و دوژمنكارییه به‌بێ دواكه‌وتن رابگرن، چونكه سات له دوای سات ره‌وشی مرۆیی زیاتر ئاڵۆز ده‌بێت.\n01 مووچه‌ی وه‌زاره‌تێكی دیكه دابه‌ش ده‌كرێت\n02 وەزارەتی پەروەردە پڕۆژەیەكی نوێ رادەگەیەنێت\n03 بنه‌سڵاوه.. كوڕێك به ده‌مانچه دایك و خوشكێكی بریندار ده‌كات و راده‌كات\n04 كەشناسی باری كەشوھەوای دوو رۆژی راگەیاند\n05 رووسیا هۆشداریی دەداتە تورکیا\n06 ئه‌ردۆغان: ئه‌مه‌ریكا به‌خێرایی ده‌ست له پاڵپشتیكردنی چه‌كداره كورده‌كان هه‌ڵناگرێت\n01 خشتەی دابەشكردنی مووچەی رۆژی یەكشەممەی داھاتوو راگەیەندرا\n02 به ڤیدیۆ.. له به‌غدا به‌رپرسێكی وه‌زاره‌تی ناوخۆی عێراق رفێندرا\n03 مووچه‌ی وه‌زاره‌تێكی دیكه دابه‌ش ده‌كرێت\n04 لیندسی گراهام باس له مشتومڕی خۆی و ئه‌ردۆغان ده‌كات\n05 تۆمارێكی به‌غدادیی بڵاو ده‌كرێته‌وه\n06 روونکردنەوەیەک لە نووسینگەی سەرۆکی حکوومەتی هەرێمی کوردستانەوە\n01 ساتی پێكانی خۆپیشانده‌رێك به "قه‌ناس" له به‌غدا بڵاوده‌كرێته‌وه\n02 وه‌زاره‌تی ته‌ندروستی روونكردنه‌وه له باره‌ی "كێكه توركییه‌كه" ده‌دات\n03 میلیشیاكانی سه‌ر به توركیا سوكایه‌تی به ته‌رمی ژنه شه‌ڕڤانێك ده‌كه‌ن\n04 ئامێرێكی ساخته له بازاڕەكانی كوردستان مامەڵەی پێوە دەكرێت\n05 خشتەی دابەشكردنی مووچەی رۆژی یەكشەممەی داھاتوو راگەیەندرا\n06 مووچەی وەزارەتێكی دیكە دابەش دەكرێت\nئێران و ئازادی؟\nكوردێك و كوردێكی تر!\nداڕشتنه‌وه‌ی ڕۆژهه‌ڵاتی ناوه‌راست، ئه‌مجار به‌ده‌ستی ڕووسیا و ئه‌مریكا...\nعێراق لە نێوان شۆڕش و خۆپیشاندان


ئەو ئەفسەرە ئەمریكییەی نهێنییەكی سوپاكەی لە عێراق ئاشكراكردبوو لە دۆخێكی تەمومژاویدا مرد\nبە فەرمی هیچ شتێك لەبارەی دەستلەكاركێشانەوەی هەڤاڵ ئەبوبەكرەوە لەئارادا نییە\nبەهۆی بۆتۆكسەوە دەیان وشتر لە پێشبڕكێی جوانی لە سعودیە دوورخرانەوە\nئیان فیشباك ئەو ئەفسەرە ئەمریكییەی ئەشكەنجەدانی زیندانییانی عێراقی لەلایەن هێزەكانی وڵاتەكەیەوە ئاشكراكردبوو، لە دۆخێكی تەمومژاویدا مرد.\nئیان فیشباك، ئەفسەرێكی سوپای ئەمریكا بوو لە عێراق، ساڵی 2005 جیهانی ئاگاداركردەوە لە ڕووداوگەلێك كە پێشتر ئاشكرانەبوون، كاتێك وتی، چەندین زیندانیی عێراقی و ئەفغان لە گرتووخانەكاندا لەلایەن سوپای ئەمریكاوە ڕووبەڕووی ئەشكەنجەدان بوونەتەوە.\nخانەوادەی فیشباك ڕایانگەیاند، دوای ئەوەی بەهۆی خەمۆكی و تێكچوونی تەندروستیی مێشك و جەستەییەوە ناوبراو براوەتە خانەیەكی چاودێری، ڕۆژی 19ی ئەم مانگە لە بنكەكەدا گیانیلەدەستداوە.\nلە ڕاگەیەندراوێكدا خانەوادەكەی ئیان فیشباك دەڵێن، مردنی ئیان ڕووداوێكی تەمومژاوییە و هۆكاری گیانلەدەستدانی ئاشكرانەكراوە. دەسەڵات بە تەواوەتی و بەشێوەیەكی مەرگئامێزانە پشتیتێكرد، چەندین پرسیار هەن لەبارەی مردنی ئەو و هۆكاری فەرمیی مردنەكەی تا ئێستا نەزانراوە”.\nئیان فیشباك، ئەوكاتەی وەك ئەفسەر لە ڕیزی هێزەكانی ئەمریكا لە عێراقدا بوو، نامەی بۆ دوو سیناتۆری وڵاتەكەی ناردبوو تیایدا ئاشكرایكردبوو كە زیندانییانی عێراقی لێیاندەدرێت و ڕووبەڕووی پلەی گەرمیی بەرزدەكرێنەوە و لە خەو بێبەشدەكرێن بۆئەوەی زانیارییان پێبدركێندرێت.\nئەوروپا ڕێگری و حكومەتی هەرێمیش تۆمەتباری كردن<br> كۆچبەرە گەڕاوەكانی بیلاڕوسیا هیچ هاوكارییەك نەكراون\nبە فەرمی هیچ شتێك لەبارەی دەستلەكاركێشانەوەی هەڤاڵ ئەبوبەكرەوە لەئارادا نییە 09/12/2021\nبەهۆی بۆتۆكسەوە دەیان وشتر لە پێشبڕكێی جوانی لە سعودیە دوورخرانەوە 09/12/2021\nلە ئاگری دارستانەكانی جەزائیردا 65 كەس گیانیان لەدەستداوە\nتەلەڤیزیۆنی فەرمیی جەزائیر بڵاویكردەوە، ژمارەی ئەو كەسانەی لە ئاگری دارستانەكاندا گیانیان لەدەستداوە بۆ 65 كەس بەرزبووەتەوە كە 28یان…\nترەمپ كۆڵنادات و داوای كۆبوونەوەی جەماوەریی دەكات\nترەمپ كۆڵنادات و لە تویتێكدا دەڵێت، ئەمڕۆ چوارشەممە وتارێك پێشكەش دەكات و داوا لە لایەنگرانی دەكات كۆببنەوە. دۆناڵد…\nڕاپۆرتی شارەزایان دەربارەی شوێنی سەرهەڵدانی كۆرۆنا هەفتەی داهاتوو دەردەچێت\nڕێكخراوی تەندروستیی جیهانی ڕایدەگەیەنێت، ڕاپۆرتێك كە لەلایەن شارەزایانی سەربەخۆی ڕێكخراوەكەیانەوە ئامادەكراوە و سەردانی چین-یان كردووە، بەئەگەرێكی زۆرەوە هەفتەی…\nئەنجومەنی نوێنەرانی ئەمریکا بۆ بایدن: F-16 بە تورکیا مەفرۆشە\nژمارەیەک لە ئەندامانی ئەنجومەنی نوێنەرانی ئەمریکا لەهەردوو پارتی کۆماری و دیموکرات، داوا لە ئیدارەی جۆ بایدن دەکەن ڕێگە…


حاڵەتی شەونم بە کاتی ڕۆژھەڵات – كولتور مه‌گه‌زین\n14/06/2017 5 min read0\nدادایزم؛ یۆهانیس بارگێلد Oktober 1892 -. August 1927 ڤینۆس له‌كاتی گه‌مه‌ی پاشاكاندا. Die „Venus beim Spiel der Könige“\nحاڵەتی شەونم بە وەختی ڕۆژھەڵات\nلە ئێوارەوە پێنج تویتی کوردیی کردبوو و یەک تویتی فارسی. تویتە کوردییەکان بە ھەموویان بەقەد تویتە فارسییەکە لایک نەکرابوون. تویتە فارسییەکە سی‌وچوار جار لایک کرابوو و دوو کەس ڕیتویتیان کردبوو. شەونم بە تازەیی فێر بووبوو کە ئەگەر لە ژێر تویتی بڕێک ‘فاڵەوەربانەکان’دا شت بنووسێت زیاتر دەبینرێت و لایک دەکرێت ھەتا ئەوەی واڵەکەی خۆی بکێڵێت.\nدوو ڕۆژ بوو ڕەدووی پەیچی “مرۆڤی باڵا – Übermensch“ کردبوو. ئەوە ١٣٠٠٠ سیانزە هەزار فاڵەوەری بوو و ئەم تەنیا ١٢٩ سەدو بیست نۆ فاڵەوەر. بیری ھاتەوە کە لەبەر ئەو تویتانەی دەربارەی نیتچە داینابوو فاڵەوی کردبوو. دوو خولەک لەمەوبەر Übermensch ئەم تویتەی دانابوو کە خێرا سەد و وردەیەک کەس لایکیان کردبوو:\n“یەکێ پێم بڵێت ئەگەر ژن و پیاو بەرابەرن، بۆ لە نۆبێل بردنەوەدا بەرابەر نین؟ بۆ ژنان نۆبێلی فیزیک و کیمیا نابەنەوە؟ ڕاستە ژنانیش توانای خۆیان ھەیە، بۆ نموونە لە چیرۆک یا شێعردا، بەڵام فاکتەکان بۆمان دەردەخەن لە زانستە سروشتییەکان و فەلسەفەدا وەھا نیە.”\nشەونم کە ئەمەی بینی خوێنی ھاتە کوڵ. قۆڵی لێ ھەڵماڵی کە بچێت حەقی چوارھەزار ساڵ چەوسانەوەی ژنان لە Übermenschەکان بکاتەوە. بە فارسی وڵامی دایەوە و نووسی:\n“ئەم قسەیە تەواو ھەڵەیە. ھەتا ئەمڕۆ ھیچ ئێرانییەکیش نۆبێلی فیزیک و کیمیای نەبردووەتەوە. ئەوە مەعنای ئەوە نیە ئێرانییەکان بێعەقڵن یا فیزیک نازانن. ھۆکاری ئەمە چەوسانەوە و ئیستیعمارە. بۆ ژنیش ھەر وەھایە. چوارھەزار ساڵە لە مەتبەخ زیندان کراوە.”\nجا بە شوێن ئەوەشدا نووسی:\n“برۆنتەکان سێ خوشک بوون، لە گەورەترین نووسەرانی سەردەمی خۆیان. ھەرسێکیان بە ناوی پیاوەوە دەیاننووسی. چون لەو سەردەمەدا نووسەری ژن بە جیددی وەرنەدەگیرا. ھەروەھا جۆرج ئیلیۆت ھەمان دەردی بوو.”\nوشە وەک ئاو لە پەنجەی شەونم دەتکا و زمانی وەک ڕووبار ڕەوان بووبوو، بەڵام بەداخەوە ھەر تویتێک ٢٨٠ پیتی دەگرت و بۆ لافاوی وشەکانی بەرتەسک بوو. بۆیە بە شوێن ئەوەدا کلیکی لەسەر تویتی نوێ کردەوە و لە ژێر تویتەکەیدا درێژەی بە وڵامەکەی دا:\n” باوکی ئێمیلی دیکینسۆن گەورەترین شاعیری ئەمریکا لە ماڵەکەیدا بوو، بەڵام نەیدەبینی. ھۆنراوەی کوڕەکەی، کە زۆر ئاسایی بوون، بە شێکسپیر دەشوبھاند بەڵام نەیدەھێشت کچەکەی شێعرەکانی چاپ کات…”\nدادایزم؛ یۆهانیس بارگێلد Oktober 1892 -. August 1927 ڤینۆس له‌كاتی گه‌مه‌ی پاشاكاندا.\nDie „Venus beim Spiel der Könige“\nھێشتا ئەم تویتەی تەواو نەکردبوو کە چەند کەس دوو تویتە پێشووەکەیان لایک کرد. دەنگی ھەر لایکێک و ڕەنگی ئەو ژمارە شینەی کە لەسەر مۆبایلەکەی کە بە شوێنیدا دەردەکەوت دڵی شەونمی دەگەشاندەوە و تەزوویەکی خۆشی دەھێنا بە بڕبڕەی پشتیدا. لە چەند خولەکدا دووبارە سەیری نۆتیفیکەیشنەکانی کرد. زیاتر لە پانزە کەس وڵامەکانیان لایک کردبوو، سێ کەسیش ڕیتویتیان کردبوون: چالاک، ولی شناس و Doodkesh. دیار بوو بەدڵیان بوو. بە شوێن ئەواندا Queen Q لایک و ڕیتویتی کرد. ھەژماری Queen Q ھی ھونەرمەندێک بوو بە ناوی مەلەکە قامەتی بوو کە دووسەدھەزار فاڵەوەری بوو و یەکەم کەس بوو کە شەونم فاڵەوی کردبوو. لە خەونیشیدا نەیدەبینی کە Queen Q نووسراوەکەی ڕیتویت بکاتەوە.\nبە شوێن Queen Qدا چەند ھەژماری فاڵەوەربانی تر ڕیتویتیان کرد و چەند خولەکی نەخایاند کە خەڵک بە لایک و ڕیتویت وەک سوون و کولە بەر بوونە تویتەکانی شەونم. لە ماوەی چەند خولەکدا لە ١٢٩ فاڵەوەرەوە گەشتە ٣٣١ فاڵەوەر! ئەو شەوە ھەرکەس لە سێ گەڕەک بەولاوە ناوی فیمینیسمی بیستبوو فاڵەوی کرد.\nشەونم ھەستی بە فەتحێکی گەورە دەکرد. لەم حاڵەتە خۆشییەدا کە وەھای دەزانی کە ئاشبەتاڵی بە پاتریارکی کردووە و ژنایەتیی سەرخستووە، میمکە عالیە شیتەیەکی لێکرد و وتی:\nکەنیشکە دا بڕۆ ئەو چاییەلە بێرە. ئەمە دووم دەحەس براکەت ئەیتێرێ. کوڕێکیان وتییە، کەنیشکێکیان وتییە. چەس ھەر سەرت ھا ناو ئەو مۆبایلا؟ کەنیشک ئەشێ ھۆشی بە ئاشپەزخانەکەیەو بێت.\nمیمکە عالیە لەگەڵ بنەماڵەکەی ھاتبوو بۆ سەردانی دایکی شەونم کە دەستی شکابوو. ھیچ گوێی بە کۆرۆنا و مۆرۆنا نەدابوو و ھەرچی وتبوویان پێویست نیە، ھەر ئێوارە خۆی کردبوو بە ماڵیاندا و نانی خواردبوو و ئیستەش ھەر چارەکێک جارێک بە دایکی شەونمی دەگوت: “کەنیشکە! ھیچ چتێ وەک شکسە نیە. ئەوێ ھۆشت بوێت. وەلێ تۆ جوانی زوو خۆش ئەوێتەو.”\nئازادی برای شەونم سینی بەدەستەوە ھاتە ناو ھاڵەکە و وتی:\nکوڕ و کچی نییە. قەی ناکا میمکە عالیە گیان. تازە ھاوردم. فەرمووە چاییەک ھەڵگرە.\nشەونم بیری کردەوە ئەگەر پشتی ھەمووی پاتریارکیی دنیا بشکێنێت دەرەقەتی دەمەکەی میمکە عالیە نایەت. بۆیە چاییەکانی لە براکەی گرت و بە ناو میوانەکاندا گێڕای. میوانەکان کە لەبەر دەنگە زیڕەکەی میمکە عالیە بۆ تاوێک ملیان قوت کردبووەوە و وەک ئاژەڵی ترساوی گوێقوڵاغ ڕوانیبوویان، دیسان سەریان کردەوە بە ناو یەکتریندا و لە کۆمەڵە دوو-سێ نەفەرەکانیاندا دەستیان کردەوە بە ویتەویت.\nدوای گێڕانی چاییەکان، شەونم کە بینی ھەمووی میوانەکان خەریکی قسەن سەری کردەوە بە مۆبایلەکەیدا. واتسەپی کردەوە بزانێت محەمەد پەیامی نەداوە. دەیزانی ئەگەر پەیام بدات نۆتیفیکەیشنەکەی دەبینێت، بەڵام لە بێتاقەتیدا ئەپەکەی دەکردەوە و سەیری دەکرد. محەمەدی لە زانکۆ ناسیبوو. ئیستە شەش مانگە ناردوویانە بۆ سەروازی بۆ دێیەک لەسەر سنوور. سێ مانگ بوو نەھاتبووەوە. شوێنەکەیان ھێندە سەخت بوو مۆبایل و ئینتەرنێت کاری نەدەکرد. ئاخر جارێک کە پەیامی بۆ ناردبوو دوو حەفتە لەمەوبەر بوو لە واتسەپ پەیامێکی بۆ ناردبوو کاتێک بۆ مەئموورییەت نێردرابوو بۆ ناو شار.\nپێشتر زۆر شێعری بۆ محەمەد دەنارد. بەڵام ئەم چەند مانگە محەمەد تاقەتی لە شێعر نەمابوو. یا ڕەنگە لەو ماوە کەمەیدا کە قسەیان دەکرد بە واتسەپ دەرفەتی شێعر ناردن نەبوو. ئاخر جارێک کە شەونم شێعری بۆ ناردبوو وتبووی: “نازەنین! شێعری چیم بۆ ئەنێری؟ من کەسێکی تەنیام کە لەسەر سنوورێک کە بڕوام پێی نیە، تەقەی ھەوایی لەو کۆڵبەرە بەدبەختانە ئەکەم کە تەرمی ئاواتەکانیان ئەدەن بە کۆڵیانا و بە برسی لەسەر سنووری دوو میللەتی تێردا ئەمرن.” ئەو قسانە ئەوەندە ھەموو شتێکی لە مەعنا خاڵی کردبووەوە کە ئیتر شەونم کەمتر شێعری بۆ دەنارد. بەڵام پەیامەکانی محەمەد و قسەکانی زۆر شاعیرانەتر بووبوونەوە بە جۆرێک. ئاخر جار گوتبووی “شەونم! بەو نەتیجەیە گەیشتووم ئێمە دێین و ئەچین. بەدبەختییەکان ئەمێننەوە. ئینسانەکان نامێنن. چەرمەسەرییەکان ئەمێنن. ئەو کۆڵبەرە داماوانەی بەو ملە بەرزانەدا سەر ئەکەون، باوکیشیان ھەر ئەو با ساردە بە یەخەی کەواکەیاندا چووەتە خوارەوە و عارەقەکەیان یەخی بەستووە. ئەم بورجەکەی من لەسەری پاسەوانی ئەکەم، ھەزار دوورلەیارودیاری وەک منی پێدا ھاتووە و چووە لە زەمانی ڕەزا شای گۆڕبەگۆڕەوە. ئەشێ دۆناودۆن لەم نەھامەتییەوە بۆ ئەو نەھامەتی بژین تا دەمرین. ئەم بەدبەختییانە وەک جلن ئێمە وەک جەستە. ئەوان وەک قاڵبن ئێمە وەک ڕۆح!”\nدیار بوو محەمەد لە سەروازیدا بەتەنیا کاتی زۆری بۆ بیرکردنەوە بوو و وەک فەیلەسۆفێکی ئارمچەیری بۆ خۆی دادەنیشت و بیری لە شت دەکردەوە و تیۆریی دروست دەکرد.\nشەونم بڕێک بۆ میوانەکانی ڕوانی و دیسان سەری کردەوە بە واتسەپدا و چاوی بە پەیامە کۆنەکانیدا خشاند.\nمانگێک لەمەوبەر پەیامیان گۆڕیبووەوە:\nتۆ کە دەرکەوتی مەپرسە چی بەسەر دێ جان و دڵ / حاڵەتی “شەونم” تەماشا کە بە وەختی ڕۆژھەڵات\nکە دڵ دەتوێتەوە بۆ تۆ دەکەی ئەو ڕۆژە تۆ بڕوا / کە خۆ دەرخەی وەکوو خۆر، دڵ وەکوو “شەونم” لە خۆ بڕوا\nھەروەھا بە پەیامەکاندا ھاتە خوارەوە. کاتێک لێی پرسیبوو ڕەفێقت ھەیە لەوێ یان نە، محەمەد گوتبووی:\nدوو کادریی لێیە کە لەگەڵ یەکا قسە ئەکەین جار و بار.\nئەوان وەک ئێمە نین. دەرەجەکانیان ڕاستییە. یانی سەروازی پرۆفشناڵن. بۆیە ئەگەرچی دەرەجەیان لە من کەمترە ناتوانم فەرمانیان پێ بکەم.\nئەھا! ئەی سەروازە ئاشخۆرەکان؟ 😊\nچەن دانە ھەن. من فرە ڕەفێق نیم لەلیان. سەروازە لاتەیەکمان لایە ناوی جەوادە. تورکە. زۆر فەقیرە. فارسی بە ھەزار حاڵ حاڵی ئەبێ و نابێ. زۆر مناڵە. لە دێیەکی ئەردەوێڵەوە ھاتووە. کادرییەکان زۆر گەمەی پێ ئەکەن چون ئاشخۆرە و فارسیش نازانێ. بەڵام بووە بە ڕەفێقی من. پێم ئەڵێ جناب سەروان :))\nدەی باشە بێ ڕەفێق نەبی باشە. ئەی چۆن لەگەڵ ئەو تورکە قسە ئەکەی؟\nکەمێ فارسی حاڵی ئەبێ. زۆر ھەژارە. بە مناڵی باوکی مردووە وەک من. شایەد لەبەر ئەوەتە خۆشم ئەوێت. ئینسان کە باوکی ئەمرێت ئەبێت بە شارۆمەندی وڵاتێکی تایبەت. وڵاتی ھەتیوی. بۆیە لەگەڵ جەواد ھەست بە ھاووڵاتی بوون ئەکەم. وابزانم ئەی ئۆسیشم لەبەر ئەوە خۆش ئەوێت باوکی مردووە.\nئەی ئۆ سی؟\nئەی نگابانیتان پێ ئەکەن؟\nئەرێ. دواییم بڕی. خۆیشم نازانم پاسەوانیی چی ئەکەم؟ گووی تیایە ئەم چۆڵەمەنییە؟ کچ شانسیان باشە نایاننێرن بۆ سەروازی\nئەوەش بەرھەمی پیاوسالارییە. لەبەر ئەوە ژن بە جینسی ناسک دائەنرێ، تەنیا پیاو مەجبوورە بچێ بۆ سەروازی\nڕاس ئەکەی. بیرم لەوە نەکردبووۆ\nلە واتسەپ ھاتە دەرەوە و گوێی بۆ فەرمایشتەکانی میمکە عالیە شل کرد. میمکە عالیە وتی:\nئەم کۆرۆنا و چتیچە مەعلوو نیە لە کوێوە ھاتیە. ئێژن ھەمووی درووە. دەسیسەی دەوڵەت خۆیەسی لەبەر ئەوە خەڵک نەینە دەرەو.\nئازاد کوتایە شەونم و بە چرپە وتی: “جا خۆ تۆیان بۆ ڕاگیر نەکراوە لە ماڵۆ و ھاتووی بۆ ماڵ ئێمە بەم کۆرۆنا!” شەونم زەردەیەکی کرد، بەڵام لەبەر ئەوە میوانەکان پێیان نەزانن وتی:\nمیمکە گیان ئەمە پاندمییە. یانی ھەمووی دنیا گرتوویەتی. ھەمووی دنیا فەرمانیان داوە خەڵک لە ماڵەوە دانیشن لێرە نەبێ! ئەی ئەوە نیە ئێوە تەشریفتان ھاوردووە؟\nمیمکە عالیە قسەکەی بەدڵ نەبوو و ڕووی کردە ئازاد و وتی:\nئازاد گیان. تۆ دەرست خوێندییە چە ئێژی؟ ئەمە ڕاسە یا درۆس؟\nمیمکە گیان من دەرسی موھەندسیم خوێندووە. لە گوێز بچووکتر نایناسم و پێی ئەڵێم میکرۆب. یانی لە ویرووس و میرووس نازانم. شەونم دەرسی دوکتەریی ئەخوێنێ.\nمیمکە عالیە لەبەر خۆیەوە بە سووک وتی: “کەنیشک چا ئەزانێ ئاخر.”\nشەونمیش تاقەتی لەوە نەبوو لەگەڵ میمکە عالیە شەڕەقسە بکا و سەری کردەوە بە مۆبایلەکەیدا. لەم و لەو دوو سێ تویتی لایک کرد. تایملاینەکەی یەک دوو جار ڕیفرش کردەوە تا شتی تازەی بۆ بێت. بێتاقەت بوو و سەری بۆ شەڕ دەخورا. لە ناکاو واتساپەکەی زریکاندی. ترووکایی کەوتە دڵی شەونمەوە چون وایزانی محەمەدە کە ئینتەرنێتی دەست کەوتووە و پەیامی ناردووە. بەڵام کە پەیامەکەی بینی ڕۆژینی ڕەفێقی بوو کە وەک ھەمیشە پەیامێکی کورتی ناردبوو:\nلیمان قوما 😂😂\nشەونم وڵامی دایەوە:\nگشتکه گرتمانی. گشت ارشاد.\nئەھا! گەشتی ئرشاد.\nکێ و کێ بوون؟\nمن و ھیمن\nدەی چییان پێ وتن؟\nھیچ دی. شکر جیگیان نبو بمانبن. قژەکی هیمنیان شیواند. قژی سیخ سیخی کردوو. وتیان به منیش زنگ ادن بو باوک و دایکم ههههه\nدی هیچ منیش شماره ی ایرانسلەکەی خوم دا پییان. هرچی گرتیان کس جواوی نداوه هههه\nدەی چۆن نەتیانگرت\nایتر جییان نە و. پر بو لە کنیشکا ونکیان. وک دولمه ی هورامان شیلاویان. جیی نماو هههه\nباش، خوا شوکر کە نەیانگرتی. دەرسەکانت چۆنە؟\nدرس چه؟ شیلات دانشگاه آزاد درسی کوا؟\nزنگت بو آم ایسه\nنە ئیسە مێوانمان ھەیە. دوایی زەنگت بۆ ئەدەم\nشەونم ھەستا سینییەکی تر چایی ھێنا و بۆ باوک و دایکی و میوانەکانی دانا و لای ئازادەوە دانیشت و خزایەوە ناو مۆبایلەکەی. بینی لەژێر تویتێکدا شەڕەقسەیە دەربارەی زمانی دایکی. ئەمیش سەری لە شەڕ دەخورا. تویتەکە ھی Übermensch بوو. بە فارسی نووسیبووی “من دژی فێرکاریی زمانی دایکی نیم. دژی فێرکاری بە زمانی دایکیم، چون ھیچ ئەساسێکی نیە.” شەونم وڵامێکی بۆ نووسی:\nفێرکاری بە زمانی دایکی مافی مناڵانە، بەڵام فێرکاریی زمانێک لە زانکۆدا فایدەی بۆ کۆمەڵگە نیە و جۆرێک لە تۆکەنیزم و تەنیا کارێکی ئاکادیمیکە. کاتێک لە زانکۆکانی فەڕەنسا و ئەمریکادا لێکۆڵینەوە لەسەر زمانی کوردی ھەیە چ پێویست بە زانکۆی سنە دەکات؟ مناڵ پێویستی بە فێربوون بە زمانی دایکی ھەیە ھەر لە سەرەتاوە. نەک ئەوەی لە زانکۆ چوار دەرس دەربارەی بخوێنێت.\nÜbermensch وڵامی دایەوە:\nبەڵام لەڕووی مێژووییەوە لە ناوچەکەدا فێرکاری ھەر بە فارسی بووە. بەڵگە ھەیە ئەم زمانە نوێیانە ھەمووی بەریتانیا دایناون. ناوی دوو کتێبی کوردی و تورکیم بۆ بنووسە کە لە سەد ساڵ کۆنتر بن جا دان قسەکەتدا دەنێم.\nنا! وا نیە. یەکەم، ئەگەر شتێک مێژوویی بێت بەڵگە بۆ دروستیی نیە. پیاوسالاری و کۆیلایەتیش ھەردوو ڕەسمی کۆنن، بەڵام ئەخلاقی نین. دووەم، دەی خۆ عارەبی مێژووی لە فارسیش کۆنترە. دەی بۆ ھەموومان بە عارەبی ناخوێنین؟ خۆ زمانی قورئانیشە و ئاخێوەری زیاتریشە. سێھەم، سەدان کتێبی کوردیی کۆن ھەن.\nئادەی چوار دانەیان بڵێ لەم کتێبە کۆنانەی باسیان دەکەن کە تەنیا لە خەیاڵتاندا بوونیان ھەیە.\nئەحمەدی و نووبارا بچووکان فەرھەنگی عارەبی-کوردین کە بۆ مناڵ نووسراون. ھەروەھا چەند فەرھەنگی نصاب بۆ مناڵان بە تورکیش نووسراوە. ئەوە یانی زمانی پەروەردە یەک زمان نەبووە. ئەو ھەموو کتێبە کوردییە کۆنەشمان ھەیە کە گووگڵیان بکەیت دەیاندۆزیتەوە: کتێبی پزیشکیی مەلای ئەرواسی، دەیان کتێبی عەقیدەی کوردی وەک ئەوەی مەولانا. دەیان دیوانی کوردی وەک مەلای جزیری و خانی و خانای قوبادی و مەستوورە و مەلا پەرێشان و نالی. ئەوانەش ئینگلیز دایانناوە؟\nلە پەساپەسا ئەم وڵامی دەدایەوە و خەڵک لایک و ڕیتویتی ئەم لا یا ئەولایان دەکرد. بۆیە شەونم تەواو سەری گەرم بووبوو و بیری لەلای میوانەکان نەمابوو. ھەتا سەعات بوو بە دوانزە و میمکە عالیە ھەستا و چوو. باوک و دایکی و ئازادیش ھەستان و ھاڵەکەیان چۆڵ کرد. دایکی لەو دیوەکە بانگی کرد و وتی:\nشەونم گیان بخەفە. بەیانی ئەشێ بچین کاردەکانمان بگۆڕین.\nباش دایە گیان\nشەونم تا سەعاتی سێی نیوەشەو ھەر سەری لەناو مۆبایلەکەیدا بوو و لە تۆڕە کۆمەڵایەتییەکاندا شیر و تیری لەم و لەو دەوەشاند تا بەسەر مۆبایلەکەیەوە خەوی لێکەوت. لەو کاتەدا شەو تارای ڕەشی بەسەر چاوی شاردا کێشابوو و بێجگە وەڕەی جاروباری سەگە وێڵەکی دەنگێک لەو گەڕەکەدا نەدەبیسترا.\nشەونم بە زیڕەی دایکی خەبەری بووەوە. دایکی جلی دەرەوەی لەبەر کردبوو و تەواو پەشۆکابوو. لە کاتێکدا کچەکەی ڕادەوەشاند بە دەم گریانەوە وتی:\nھەڵسە شەونم گیان. ئێمە ئەڕین بۆ بیمارسان.\nشەونم کە خەو بەری نەدەدا بە بینینی ئەو حاڵەتەی دایکی وەک بزمار قنج بووەوە و لە دەنگ و باسی پرسی. بینیی حەوشەکەیان پڕ بووە لە خەڵک و بڕێک لە ھاوسێکانیان لەوێدان. دایکی بێ ئەوەی وڵامی بداتەوە بەرەو درگاکە ڕۆشت و لەگەڵ ئازاد بە ئۆتۆمۆبیلەکەیان دوور کەوتنەوە. شەونم کە نەیدەزانی چی بووە. بە جلی خەوەوە چووە حەوشەکە. خەڵکەکەی کە چاو پێکەوت دەستی کرد بە گریان. سەری ڕووت بوو و ھەر تاڵێکی قژی بە لایەکدا ھەڵچووبوو. فرمێسک و ڕیپۆق تێکەڵ بوون و بە ڕوومەتە ڕەنگپەڕیوەکەیدا ھاتنە خوارەوە. میمکە عالیە کە چاوی پێی کەوت ھات بە پیرییەوە و بڕێک ئاوی کرد بە قوڕگیدا و وتی:\nھیچ نیە کەنیشکە! چووگن بۆ بیمارسان. باوکت چکێ حاڵی خراو بووە. ئیسە تێنەو.\nبەڵام ڕاستییەکەی باوکی حاڵی لە “چکێ” خراوتر بوو و بەیانی لە خەو ھەڵنەستابوو. ھەرچی دایکی شەونم بانگی کردبوو و ئاوی لە دەموچاوی پژاندبوو ئەسەری نەکردبوو بۆیە کردبووی بە ھاوار ھاوار و ھاوسێکان ڕژابوونە حەوشەکەیان. ئازاد گوتبووی حەتمەن جەڵدە لێی داوە و خێرا بەپەلە گەیاندبوویانە خەستەخانە.\nشەونم بەدەم گریانەوە تەماشایەکی ھاوسێکانی کرد کە ھەریەک و لە سووچێکی حەوشەکەوە دانیشتبوون. گوێی لە سەڵتەنە خانمەوە بوو کە لای کچەکەی ئاغای ئەحمەدییەوە دانیشتبوو و قسەیان دەکرد:\nچە بوو؟ من وە ھاوار ئافتاو خانمەو ھەڵسام.\nئێژن سەرتە لێی داوە. بازێکیش ئێژن ھی کۆرۆناس. خوا ڕەحم بەو مناڵەیلییە بکات.\nشەونم بۆ ماوەی نیوسەعاتێک لای میمکە عالیە و ئەو چەند ھاوسێیەی لە حەوشەکەدا مابوونەوە دانیشت تا حاڵی ھاتەوە سەر خۆ. جا چووە ژوورەوە و چەند پەرداخ ئاومێوە و ئاوی بۆ ھاوردن و گەڕاندی بە نێویاندا. ھێشتا خەریک بوو سینییەکەی دەگەڕاند کە میمکە ڕۆیا و میمکە ماجەمین لە کاتێکدا کە دەستیان دابووە ژێر باڵی ئافتاوی دایکی بە گریانەوە خۆیان کرد بە ژووردا. ئازادیش چاو بە فرمێسک بە دوویاندا ھات. چەند قەوم و کەسی تریش لە کاتێکدا بێدەنگ بوون خۆیان کرد بە حەوشەکەدا. میمکەکان ھەر کە ئافتاویان لە سێبەرێکدا دانیشاند دەستیان کرد بە گرین و خۆڕنین و دەنگیان بەرز کردەوە. دایکی شەونمیش بە دەنگە زیکەکەی بۆی دەسەندنەوە. دەنگی ئەو تریۆیە وەھا بەرز بووەوە کە ھاوسێکان زانیان چی ڕووی داوە و وەک مێروولە بە دەم درگاکەیاندا ڕیزیان گرت و یەکە یەکە ھاتنە ژوورەوە. دەنگەکان و ھەناسەکان و ھەنسکەکان تێکەڵ بوون و ئەو ماڵەی کە سەعاتێک لەمەوبەر ھیچ دەنگێکی لێوە نەدەبیسترا ئیستە تێیدا کەس گوێی لە کەسەوە نەبوو.\nلەبەر ھێرشی ھاوسێکان شەونم لەم گۆشەکەی حەوشەکەوە مایەوە و نەیتوانی بگاتە لای دایکی و ئازاد، بەڵام دەنگی میمکەکانی و دایکی دەگەیشتە گوێی:\nوەی ڕۆ! باوانم ڕۆ! ھەرچی کەسمە ڕۆ! خوایە ئەمە چ بەڵایە بوو؟ ھاوسەری ئازیزم! ئەسعەدم ڕۆ! ڕۆ! ڕۆ ڕۆ!\nمیمکە عالیەش ھەناسەی سوار بووبوو و وشەکانی تەواو نەدەبیسترا، بەڵام لە پەنای گوێی شەونمدا دابوویە پڕمەی گریان و دەستی بە لاوانەوەی “کاکە ئەسعەد” کردبوو. حەوشەکە وەک ئۆرکێسترایەکی گەورەی لێ ھاتبوو و ھەر گەروویەک وەک سازێک ئاوازێکی حەزینی دەچڕی، جگە لە شەونم کە بە دیتنی فرمێسکی دایکی فرمێسک لە چاویدا بەستبووی و ھاوار لە گەروویدا ببوو بە بەرد و دەستی خستبووە سەر سەری و لە کاتێکدا دنیا بە دەوری سەریدا دەسووڕیایەوە، ئەو تەنیا بۆ ئەو خەڵکەی دەڕوانی.\nسێ ڕۆژی پرسە تەواو بوو. لەو سێ ڕۆژەدا لەوانەیە سێ ھەزار کەس ھاتبێتن و چەند ڕستەیان دووبارە کردبێتەوە “خوا عافووی کا! خوا سەواوتان بنووسێ! شەریکی خەمتانین!” ئەمە ھەندێک جار تەواو وەڕزکەر بوو. چون شەونم و بنەماڵەکەی تەنانەت نەیاندەتوانی لەبەر پرسەکەر پشوویەکی کورتیش بدەن. دوای ئەو سێ ڕۆژە بەڵام ماڵ بێدەنگ بوو. یانی لە ڕادە بەدەر بێدەنگ بوو. بێدەنگییەکە وەھای دەکرد کە شەونم زیاتر بیر لەوە بکاتەوە کە باوکی نەماوە، لەوەی کە شەوێک دێر نووست و بەیانییەکەی زوو ھەستا و بینی باوکی مردووە. ئەو ھەمیشە بیری دەکردەوە کە باوک مردن بۆ ھاوسێیە و بەم زووانە بۆ ئەو ڕوو نادات. بەڵام ڕووی دابوو، وەک باغەیەک کە قرپە بکات و بێدەنگ بشکێت، ئەو ڕووداوە بێدەنگ و بێگەڕانەوە ڕووی دابوو. شەونم لەو ساتەوە دایکی و ئازاد لە خەستەخانە گەڕابوونەوە و ھەواڵەکەیان دابوو دڵۆپێک فرمێسک بە چاویدا نەھاتبووە خوارەوە. چون زانکۆش داخرابوو زۆربەی کاتی لە ماڵەوە بەسەر دەبرد و زیاتر بیری دەکردەوە. دەیزانی محەمەدیش ئاگای لێی نیە. نەیدەزانی ئەگەر پەیامی نارد چۆن پێی بڵێت: “سڵام! باشی؟ باوکم مرد؟” یا جۆرێکی تر. پێنج ڕۆژ بوو ھیچ شتێکی لە تۆڕە کۆمەڵایەتییەکان نەنووسیبوو. یانی نەیدەزانی چ بنووسێت. بە واڵەکەیدا دەھاتە خوارەوە و دەیبینی چۆن خەڵک دەربارەی ژیانی ڕۆژانەیان شت دەنووسن: دەربارەی ڕەنگی قژ، خواردن، خۆشەویستی، شێعر و سیاسەت. بەڵام ئەم تەنیا دەیخوێندەوە و ھیچی نەدەنووسی.\nئێوارە دایکی ناردی بچێت سەوزی بکڕێت. کابرای سەوزی فرۆش وتی:\nچە و چەی تیا وێت؟\nسەوزی خواردن. فرە موھم نیە.\nبەڵێ. فەرق ناکات.\nسەوزییەکەی خستە دەڵقێک و بەرەو ماڵەوە ڕێ کەوت. کۆڵانەکان بێدەنگ بوون. جگە لە ویتەویتی خەڵک کە لەسەر بانەکانیاندا لەو فێنکایی ئێوارەیەدا چاییان دەخواردەوە. لە کاتی بەرەو ماڵەوە چووندا سێبەرەکەی درێژ درێژ کەوتبووە پێش خۆیەوە. بیری کردەوە بەژنی سێبەری ئێواران درێژن وەک باڵای خەمی ئێوارە. دوو سێبەری درێژی تری لە لای سێبەرەکەی خۆیدا بینی. سێبەری باوکێک و کچە بچکۆلەکەی بوون کە لە دووکانەکە ھاتبوونە دەرەوە و بە لای ئەودا تێدەپەڕان:\nباوکە گیان. کاغەزەکەی فڕت مەدە ناو کووچەکە!\nباشە باوە گیان.\nباوە ئەم بەستەنیە چ ڕەنگە؟\nئەوە ئاڵە باوە گیان.\nباوکەکە پێدەکەنێت و دەڵێت:\nسوورەتی ھەر ئاڵە باوە گیان. فارسییەکەیەتی.\nنا باوکە. ئاڵ فارسییە. سوورەتی کوردییە.\nشەونم گوێی بۆ قسەکانیان شل کردبوو و چاوی لە سێبەکەرەکانیان بڕیبوو. بە ڕەوتێک دەچوو بە ڕێدا کە بەجێیان نەھێڵێت و گوێی لێیانەوە بێت. وردە وردە تۆزێک دڵی پڕ بوو. ویستی لا بکاتەوە بە لای باوک و کچەکەوە، بەڵام ترسا گریانەکەی بەر بێت. فایدەی نەبوو. گریانەکەی تۆقی و، فرمێسکەکان وەک بڵێی چەند ڕۆژە چاوەڕێن درگایان بۆ بکرێتەوە، وەک پۆلێک مناڵە مەدرەسەیی کە درگای کلاسیان بۆ بکرێتەوە بەنۆرە و بێنۆرە بە چاویدا ھاتنە خوارەوە. ھەست بە تەڕیی فرمێسکەکان لەسەر گۆنا و ملی یەکەم شت بوو کە لەم چەند ڕۆژەدا بە تەواوی ھەستی پێکردبوو. ئیتر ئەوسا زانی باوکی مردووە و ئەمیش بووە بە شارۆمەندی وڵاتی بێباوکەکان! ھەر کە گەیشتە ماڵەوە فرمێسکەکانی سڕییەوە و بڕێک ئاوی بە دەموچاویدا کرد کە دایکی پێی نەزانێت گریاوە. جا چووە ژوورەوە و سەوزییەکەی دایە دەستی دایکی و تەوێڵی ماچ کرد. دوای چەند ڕۆژ ھەستی بە سووکییەک دەکرد لە سەر و جەستەیدا کە تازە بوو.\nمۆبایلەکەی ھەڵگرت و چووە ناو تویتەر و یەکسەر نووسی:\nلەگەڵ یار بە ھاووڵاتی دەرچووین!\nدوو کەس لایکیان کرد.\n ھەژمار= ئەکانت = حساب\nPatriarchy = باوکسەروەری، پیاوسەروەری، پیاوسالاری\n دەحە = دەفعە، جار


پۆلیسی كەركوك:هیچ كارمەندێكمان لەسەر پرسی ریفراندۆم بۆ لێكۆڵینەوە بانگهێشتنەكراوە\nهیچ كارمەندێكمان لەسەر پرسی ریفراندۆم بۆ لێكۆڵینەوە بانگهێشتنەكراوە\nكەركوك/2019/ هێزێكی پۆلیس لە هەڵمەتێكی گەڕان و پشكنینی ناو شاردا فۆتۆ: راگەیاندنی پۆلیس\nعەمید ئەفراسیاو کامیل، وتەبێژی پۆلیسی کەرکوک، رەتیدەكاتەوە هیچ كارمەندێكیان لە بنكەی پۆلیسی عەرەفە لەسەر بەشداریكردنیان لە پرسی ریفراندۆم بانگهێشتی كاروباری ناوخۆ كرابن بۆ لێكۆڵینەوە، لەگەڵئەوەشدا دەڵێت "ئەگەر شتی وا هەیە دەتوانن سكاڵا بكەن".\nلە ژمارەیەك پەیج و ئەكاونت لە تۆڕی كۆمەڵایەتی فەیسبوك، شەوی رابردوو زانیارییان لەسەر "بانگهێشتكردنی ژمارەیەك پۆلیسی كورد" لە بنكەی پۆلیسی عەرەفە بۆ كاروباری ناوخۆ بڵاوكردەوە، گوایا بە مەبەستی لێكۆڵینەوە لەگەڵیان و بەتۆمەتی ئەوەی بەشدارییان لە ریفراندۆمی هەرێمی كوردستان و ناوچەكانی جێناكۆك.\nعەمید ئەفراسیاو کامیل، وتەبێژی پۆلیسی کەرکوک، بە (كەركوك ناو)ی وت "دەنگۆی بانگهێشتکردنی ژمارەیەك پۆلیسی بنکەی عەرەفە لە نەتەوەی کورد بۆ بەردەم کاروباری ناوخۆ بەبیانوی بەشداربونیان لە ریفراندۆم راست نییە"، جەختیشیكردەوە "ئێمە ئاگاداری بابەتێکی لەو جۆرە نین، ئەگەر هەر پۆلیسێکیش رێکاری وای بەرامبەر گیراوەتەبەر ئەوە دەتوانێت سکاڵای خۆی بهێنیتە لای ئێمە و كێشەكەی بۆ چارەسەر دەكەین".\nئێمە ئاگاداری بابەتێکی لەو جۆرە نین، ئەگەر هەر پۆلیسێکیش رێکاری وای بەرامبەر گیراوەتەبەر ئەوە دەتوانێت سکاڵای خۆی بهێنیتە لای ئێمە\nهەروەها وتی "پێموانییە وەزارەتی ناوخۆ بەو بیانوە پۆلیسی کورد بانگهێشت بکات و لێکۆڵینەوەیان لەگەڵدا بکات، چونکە پرسی ریفراندۆم بۆتە رابردوو و پێشتریش ئەو گرژییەی بەهۆی ریفراندۆمەوە لە نێوان هەولێر و بەغدا دروستبوو بوو رەوییەوە، ئێستا شاندی باڵای هەرێم سەردانی بەغدا دەکات بۆ چارەسەركردنی ۆكی كێشەكان، بۆیە ئەو جۆرە رێکارانە ئەگەرێکی دورن".\nحكومەتی عیراق، بە پاساوی ریفراندۆمی هەرێمی كوردستان و ناوچەكانی جێناكۆك كە لە 25ی ئەیلولی 2017 ئەنجامدرا، هێرشیكردە سەر كەركوك و ناوچەكانی تری جێناكۆك لە 16ی ئۆكتۆبەری هەمان ساڵ و بۆ تەواوی ناوچەكان گەڕایەوە، بەهۆیەوە كورد 100 پۆستی لە ناوچەكانی جێناكۆك لەدەستدا، كە زۆرینەیان ئەمنین.


ڕوانینێک بۆ ئەدەبیاتی منداڵان – ڕێژنه میدیا\nشوبات 8, 2021\tووتار 611 بینین\nوتار : : ڕۆستەم خامۆش\nئەدەبیاتی منداڵان، ترۆپکی بەرز ڕوانینە بۆ کایەکانی دیکەی ژیان بەشێوەیەکی جوانتر، ئەدەبیاتی منداڵان، واتە: شیعر و چیرۆک و ئۆپەرێت و هەموو ئەو ژانرە ئەدەبیانەی، کە لەنێو بازنەی ئەدەبیاتی منداڵاندا جێیان دەبێتەوە\nواتە: هەموو ئەو پەیڤە ناسک و جوان و بۆنخۆشانەن، کە خۆیان دەخزێننە نێو ماڵی شیعر و چیرۆکەوەو بە زمانێکی ئاسان و بێ گرێ و شیرین و پاراو و سادە دەنووسرێن بۆ منداڵان، بەڵێ ئەدەبیاتی منداڵان\nواتە: جیهانێکی پاک و پڕ لە ئەوین و خۆشەویستی، پڕ لە خەون و خۆزگە و خەیاڵی منداڵانە، ئەدەبیاتی منداڵان، گوڵستانێکی تژیی لە خونچەو گوڵ و چڵ و گەڵایە، کە هەزاران پەپوولەو باڵندەی نەخشینی تێدا دەبینرێن، دارستانێکە هەمیشە سەوز، کە بێ ئەژمار باڵندەی دەنگخۆش نەغمەو گۆرانی تێدا دەچڕن، جگە لە چێژ و شادی و کەڵک وەگرتن هیچی تری لێ نیە.\nبۆیە دەڵێم دەبێ شیعر، کە بەشێکی بەرچاوە لە ئەدەبیاتی منداڵان، لە ڕووی ڕووخسارەوە جوان و قەشەنگ و ڕێک دەرکەوێ، وە لە ڕووی ناوەڕۆکیشەوە هەڵگری پەیامێک بێ و مانابەخش و پڕ مۆسیقا و ئاوازی بەجۆش بێ، کە منداڵ هەم سوودی لێ وەربگرێ و هەم چێژی پێ ببەخشێ، هەتا بکرێ شیعر بۆ منداڵان وا باشترە کورت و پوخت و واتادار و دێڕەکانی کەم بێ و بڕگەی کورت بێ. وەلێ ئەفسووس، ڕەنگە زۆر کەس وابزانن، یان وا تێبگەن، کە نووسین بۆ منداڵ زۆر ئاسانەو هێندە مەرج و یاسای قورسی نیە، وەلێ پێچەوانەکەی ڕاست و دروست و تەواوە\nکە ئەو ئەدەبیاتە ئەوەندە سەخت و دژوارە، کەم کەس دەتوانێ بەرەو ڕووی لوتکەی بەرز و باڵای هەنگاو بنێ و پێیدا هەڵزنێ، چونکە لە ئەدەبیاتی منداڵاندا ئەوەی دەنووسرێ بۆ کەسانێکە، کە ئێستا منداڵن و بەڵام ڕۆژبەڕۆژ تەمەنیان هەڵدەکشێ و گەورە دەبن و دەبن بەتاکێکی پێگەیشتوو لەنێو کۆمەڵگەدا، بۆیە دەبێ بزانرێ کە چی و چۆنیان بۆ بنووسرێ، چونکە منداڵانی ئەمڕۆ، گەورەکانی ئایندەن\nبەڕاستی ئەگەر بمانەوێ کۆمەڵگەیەکی ڕۆشنبیر و پێشکەوتووبین، دەبێ لە منداڵەوە دەست پێبکەین. جا ئەدەبیاتی منداڵان هێندە گرنگ و بایەخدارە، کە زۆر لە شارەزا و لێکۆڵەر و شاعیر و دڵسۆزانی ئەو بوارە باسیان لێوە کردووە، وەکو شاعیری ناسراوی بولگاری “ران بوسلیک” دەڵێ: (ئەدەب بۆ منداڵان، وەکو شیری دایک و هەوای پاک وایە، کە پێویستە هەبن)\nبەڵێ بە دڵنیاییەوە نووسین بۆ منداڵان زۆر پێویستە، بەڵام وردەکاری و لێزانی و کەسی تایبەتمەندی خۆی دەوێ و کەم کەس دەتوانێ دەستی بۆ ببا\nچونکە شارەزاییەکی باشی پێویستە بۆ ئەوەی شاعیران و نووسەرانی ئەو بوارە سەرکەوتنی تێدا بەدەست بێنن، وە دەبێ بەڕاستی منداڵناس بن و لایەنی پەروەردەیی و دەروونناسی لەبەر چاو بگرن، وە خۆشەویستییەکی زۆریان بۆ منداڵان هەبێ و هێندەی گیان و دڵ و سۆمای چاوی خۆیان خۆشیان بوێن، چونکە خۆشەویستی بناغەی ڕاستی و پتەویی هەموو کارێکە\nبۆیە ئەوانەی منداڵیان خۆشدەوێ و کار بۆ خزمەتی منداڵان دەکەن، بێشک دڵسۆزی گەل و خاک و زمانی نەتەوەکەیانن، وە خەمخۆری نیشتمان و وڵاتن، دەیانەوێ ڕێگەی مرۆڤایەتی بۆ ژیان، ڕێگەی جوانیی و ڕۆشنایی و دۆستایەتی بێ، وە کار بۆ ئێستا و داهاتووی نەوەیەکی ڕاستگۆ و دەستپاک و ئەمانەتپارێز دەکەن.\nبۆیە زۆر زەحمەتە هەموو کەسێک بتوانێ لە گۆڕەپانی ئەدەبیاتی منداڵاندا ئەسپی خۆی تێدا تاو بدات و براوەو سەرکەوتووبێ، ئەگەر ئەو تایبەتمەندییانەی تێدا نەبێ کە باسمان کردن، ئەوا بە دڵنیاییەوە ناتوانێ بەپەیژەکەیدا سەرکەوێ و دەنگ و پەیامی خۆی بگەیەنێ، چونکە نووسین بۆ منداڵان بەرپرسیاریەتییەکی گەورەیە بەرامبەر نەوەکانمان، وە شاعیران و چیرۆکنووسانی بواری ئەدەبیاتی منداڵان دەبێ لە شیعر و چیرۆکەکانیاندا پەیامی پەروەردەیی و چاکەخوازی و مرۆڤدۆستی و ژینگەپارێزی و بیری ئاشتیخوازی و هەستی پێکەوەژیان… هتد،\nلە ناخیاندا بچێنن، ئەگەر بەپێچەوانەی ئەوانەیان بۆ نووسرا، ئەوا ڕێک دوورە لە سروشتی ڕاستەقینەی خودی منداڵ. بۆیە دەبێ شیعر و چیرۆکی منداڵان پڕ بن لە بەها باڵاکان و ڕەوشتە جوانەکان، تژیی بن لە گەشبینی و ئاوات و ئومێد و هیوا بەخشین. شیعر و چیرۆکی منداڵان دەبێ هەڵگری پەیامێک بن، کە ڕەنگدانەوەی ناخی خۆیان بن و واتادار بن و ببنە هەوێنی جوڵاندنی هزر و ئەندێشەیان، تا خەیاڵیان فراوان بێت و چەشنی ئەو باڵندانەی، کە ئارەزووی فڕین دەکەن بۆ دوور، بۆ ئەوەی ئەوانیش فێر بن دوور دوور بفڕن، بەڵکو زیاتر بڕوانن و بیربکەنەوە، وە جگە لە چێژ وەرگرتن، زانیارییان زیاتر بێ لەئەنجامی گەشتی خەیاڵ.\nپێشوو 14 زانیاری له‌سه‌ر خواردنی پرته‌قاڵ و سووده‌كانی\nدواتر وەزارەتی دارایی ھەرێم لەبارەی مووچەی بەشێك لە فەرمانبەران روونكردنەوە دەدات


ترەمپ بۆ سەرۆکی فەرەنسا: ئەگەر ئەمریکا نەبوایە ئێستا بە ئەڵمانی قسەتان دەکرد دوو گەنج لە ستۆکهۆڵم کوژران پرسەی خوالێخۆشبوو خاتوو(ئامینە ئیبراھیم دەروێش قادر) لە شاری دەنهاخ 10 هه‌وڵی به قاچاخبردنی كۆچبه‌ران پوچه‌ڵ كراونه‌ته‌وه زانیاری لەسەر بریندارکردنی هاوڵاتییەک لە سلێمانی ژنێکی کورد لەسنە لەسێدارە درا خۆکوشتنی ٣٣ منداڵی کورد لە ماوەی کەمتر لە ٨ مانگدا بەلەمێکی کۆچبەران لە دەریای ئیجە ژێر ئاو کەوت دیداری ڕۆژی فلمی کوردی له ئه‌مستردام به‌ڕێوه‌چوو بەخاک سپاردن و پرسەی کاک تەها دیبەگەیەیی لە مالمۆ\nدوو گەنج لە ستۆکهۆڵم کوژران\nپرسەی خوالێخۆشبوو خاتوو(ئامینە ئیبراھیم دەروێش قادر) لە شاری دەنهاخ\n10 هه‌وڵی به قاچاخبردنی كۆچبه‌ران پوچه‌ڵ كراونه‌ته‌وه\nنەجمەدین كەریم دەیەوێت بەفرۆكە ئەمبوڵانسەکەی كۆسرەت رەسوڵ هەڵبێت.\n2522 جار خوێندراوه‌ته‌وه\nترەمپ بۆ سەرۆکی فەرەنسا: ئەگەر ئەمریکا نەبوایە ئێستا بە ئەڵمانی قسەتان دەکرد...\nفۆتۆ: 14کاتژمێر پێش ئێستا 22757 جار خوێندراوەتەوە Spara Dela1 لێدوانەکانی ئیمانۆیل ماکرۆن سەرۆک کۆماری فەرەنسا سەبارەت بە پێکهێنانی سوپایەکی یەکگرتووی ئەوروپی بۆ بەرپەر درێژه ...\nدوو گەنج لە ستۆکهۆڵم کوژران...\nدوو گەنج لە ھاڵۆنبێرێن لە باکووری ستۆکھۆڵم دوێنێ تەقەیان لێکرا و ئەم بەیانییە بەھۆی سەختی برینەکانیانەوە ھەردووکیان گیانیان لە دەستدا. بەشی کوردیی ڕادیۆی سوید چووە شوێنی ڕووداوە درێژه ...\n10 هه‌وڵی به قاچاخبردنی كۆچبه‌ران پوچه‌ڵ كراونه‌ته‌وه ...\n10 هه‌وڵی به قاچاخبردنی كۆچبه‌ران پوچه‌ڵ كراونه‌ته‌وه ماڵپه‌ری ڕۆژنامه‌ی گاردیان بلاَویكرده‌وه چه‌ندین وولاَت به هاوكاری حكومه‌تی ئوسترالیا لایه‌نی كه‌م 10 هه‌وڵی به درێژه ...\nزانیاری لەسەر بریندارکردنی هاوڵاتییەک لە سلێمانی...\nکۆی سه‌ردان: 17377307


خێرهاتنا قوناغا ئێک\nNov. 22, 2020, 5:45 p.m.\nل بەروارێ 22/11/2020 هێژا دکتور فەریدا فەریق نێروەیی راگرا کۆلێژێ و دکتور زهێر رشدی هاریکارێ راگرا کۆلێژا پەرستاری بخێرهاتنا فێرخوازێن قوناغا ئێک کرن. هەروەسا تەکەزی لسەر خوپاراستن لدژی ڤایروسا کورونا و پرۆسەیا خواندنێ هاتە کرن.\nگەنگەشەیا نامەیا دکتورا (زهیر رشدی)\nOct. 15, 2020, 7:23 a.m.\nگەنگەشەیا نامەیا دکتورا یا فێرخواز زهیر رشدی مصطفی ل بەروارێ 14/10/2020 ل کۆلێژا پەرستاری هاتە لدارخستن. ناڤ و نیشانێ نامەیا بەرێز زهیر رشدی:\nلارتێکرنا حیجامەیا تەر ل هەمبەر خوین دانێ لسەر رێژەیا لیپیدا خوینێ ل کەسێن مەزن\nدابەشکرنا بابەتێن ئەکادیمی سالا 2020-2021\nبابەتێن ئەکادیمی یێن سالا 2020-2021 لسەر ماموستایێن کۆلێژا پەرستاری هاتن دابەش کرن.\nگەنگەشەیا نامەیا دوکتورا (صافیا صبری)\nگەنگەشەیا نامەیا دوکتورا یا خانم صافیا صبری پیرۆ ل کولێژا پەرستاری/زانکۆیا هەولێرا پزیشکی بەروارێ 19/05/2020 ل دەم ژمێر 10ێ سپێدی بسەرکەڤتیانە بداوی هات. ڤەکۆلین بناڤ ۆ نیشانێ خوارێ: کاریگەری پەرەستاری پێش لەدایکبوون لە دەستپێکردن بە شیرپێدانی سر…\nخواندنا سالا 2019-2020\nApril 21, 2020, 9:22 p.m.\nبۆ هەمو فێرخوازێن کۆلیژا پەرستاری\nجڤاتا کۆلێژا پەرستاری/زانکۆیا دهۆک ل بەروارێ 21/4/2020 کومبونا خو یا ئاسایی بشێوەیەکێ ئونلاین ئەنجام دا. پشتی بریارا وەزارەتا خواندنا بند بۆ درێژەپێدانا خواندنا سالا 201-2020 بشێوەیەکێ ئونلاین، جڤاتا کۆلێژێ بریار د…\n<el_pagination.models.ELPage object at 0x7ff14e4acd30>\n<el_pagination.models.ELPage object at 0x7ff14e4ac438>


وادەی دابەشكردنی مووچەی مانگی 10 دەخرێتەڕوو\nMuhamad1 01/12/2016 - 16:39 بڵاوکراوەتەوە لە هەواڵ/كوردستانی\nئەگەرچی فەرمانبەرانی هەرێم ترسیان لە پاشەكەوتی مووچە هەیە بۆ مانگەكانی 10 و 11 و 12 بەڵام سەرچاوەیەك لەوەزارەتی داراییەوە ڕەتی دەكاتەوە مووچەی مانگی 10 پاشەكەوت بكرێت و دەڵێت: لە یەك دوو هەفتەی داهاتوو چارەگە مووچەی مانگی 10 دەستپێدەكاتەوە،. ئەوەش لەكاتێكدایە سەرجەم وەزارەتەكان چارەگە مووچەی مانگی نۆیان پێدراوە، بەڵام هیچ خشتەیەك بۆ خانەنشینان و كەس و كاری شەهیدان بڵاونەكراوەتەوە .\nبەپێی سەرچاوەیەك لەوەزارەتی داراییەوە ئەوە هاتووە: چاوەڕوان دەکرێت لە دوو ھەفتەی داھاتوودا، دابەشکردنی مووچەی مانگی 10ی فەرمانبەرانی ھەرێمی کوردستان دابەش بکرێت، بۆ ئەم مەبەستەش ئامادەکاری دەکرێت .\nسەرچاوەكە بە باسنیوزی ڕاگەیاندوە: ”ئامادەکاری کراوە بۆ دابەشکردنی مووچەی مانگی 10ی فەرمانبەران“. ئەوەشی ڕوون کردەوە: ”گەنجینەکان ئاگادار کراونەتەوە کە کاری پێویست ئەنجام بدەن بۆ وردبینی کردنی لیستەکانی مووچەی مانگی 10ی سەرجەم وەزارەت و فەرمانگەکان“.\nڕەتشیكردۆتەوە مووچەی مانگی 10 بچێتە چوارچێوەی پاشەکەوت و وتی: ”ئەو ھەواڵانە دوورن لە ڕاستییەوە کە باسی ئەوە دەکەن، ئەمساڵ ھیچ مووچەیەکی تر دابەش ناکرێت“.\nبەپێی ئەو سەرچاوەیەبێت كە بە میدیاكەی نزیك لە پارتی ڕاگەیاندووە مووچەی مانگی 10 دابەش دەكرێت، بەڵام چارەنوسی مووچەكانی مانگی 11 و 12 دیار نیە .\nبەپێی ڕاپۆرتی وەزارەتی سامانە سرووشتییەکانی ھەرێمی کوردستان، داھاتی مانگی 10ی 2016 لە فرۆشتنی نەوتدا، 416 ملیۆن و 511 ھەزار و 598 دۆلار بووە.\nلەلایەن خۆیەوە، عوسمان ساڵح، بەڕێوەبەری گەنجینەی ھەرێمی کوردستان ڕایگەیاندووە بەردەوامن لە کاری خۆیان بۆ وردبینیکردنی لیستی مووچەی مانگی 10ی فەرمانبەران و ئامادەن بەردەوام کار بکەن بۆ ئەوەی مووچەی فەرمانبەران دابەش بکرێت.\nجەختیشی لەوە کردەوە: ”لیستی مووچەی مانگی 10ی ھەندێک وەزارەت و فەرمانگەمان وردبینی کردووە و ئەوەی ماوەتەوە، بەردەوام دەبن لە وردبینیکردنیان بۆ ئەوەی ئامادە بکرێت بۆ کاتی پێویست“.\nبەپێی خشتەی مانگەکانی ڕابردووی دابەشکردنی مووچەی فەرمانبەران و مووچەخۆران، سەرەتا مووچەی وەزارەتی پێشمەرگە و دواتر دەزگا ئەمنییەکان، ئینجا مووچەی وەزارەتی پەروەردە و وەزارەتەکانی دیکەی حکوومەتی ھەرێمی کوردستان دابەش دەکرێت.


پرسیارەکانی بەشێ :فرەژنی\nئایا مەرجی فرەژنی بۆ پیاو چییە ؟ ئایا ئافرەت لە چ کاتێک دا دەتوانێت ڕێگری لە فرەژنی بکات ؟ ئایا مالی ئافرەت تا چەند دەتوانن ڕێگری لەوە بکەن کە نابێت پیاو ژن بەسەر کچەکەیان بھێنێت ؟ حوکمی ماچ کردنی ژنی یەکەم لە پێش چاوی ژنی دووەم و یاری لەگەل کردنی ؟ حوکمی ژنی دووەم ھێنان بەنھێنی ؟ ئایا کامەی باشترە زیاتر لەیەک ژن بھێنیت یان تەنھا یەک ژن ؟ حوکمی ئەو ئافرەتانە چییە کە ڕقیان لە فرە ژنییە و دژایەتی دەکەن ؟ ئایا فرەژنی تا چوار ژن هێنان چارەسەرە یان تاوانە ؟ گەر چارەسەرە بۆ ڕێگری کراوە ؟ گەر تاوانە بۆ حەڵاڵ كراوە ؟ وەڵامتان چییە بۆ مامۆستایەکی ئایینی ڕێگری فرەژنی دەکات ؟ حوکمی وەسف کردن فرەژنی بە زولم ؟ پەیامتان چییە بۆ ئەو ئافرەتانەی دژی فرەژنی دەوەستن و بە ستەم وەسفی دەکەن؟ پیاوێک ژنی دووەمی مارە کردووە، ژنی یەکەمی ڕێگری دەکات و داوای جیابوونەوە دەکات، بیانووی ئەمەیە دەڵێت: ١-من لەگەڵ پیاوێک ناژیم دڵی لەلای ئافرەتێکی تر بێت. ٢-من هیچ عەیبم نییە و مولتەزمم و جل و بەرگیشم شەرعییە سوپاس بۆ خوا و مناڵیشم هەیە، بۆچی ژنی ژنی تر دەهێنێت. ٣-بۆچی ئافرەتێکی تر بێت ژیانم تێک بدات. هەروەها کچان هان دەدات کاتی مارەکردن مەرج دابنێت بۆ ئەوەی پیاوەکەی ژنی تر نەهێنێت، حوکمی ئەم ئەفرەتە چییە کافرە؟ پەیامتان چییە بۆ ئەوانەی باسی فرەژنی دەکەن لەلای خێزانەکانی خۆیان و ئازاریان دەدەن و ژنیش ناهێنن؟ پرسیار: ئایا ڕاستە پێغەمبەرصلی اللە علیە وسلم بە ئیمام عەلی وتووە نابێت ژن لەسەر فاطمة ی کچم بهێنی تا مردن، ئەمە دەکەنە بەڵگە قال صلى الله عليه وسلم: (وَإِنَّهَا وَاللَّهِ لَا تَجْتَمِعُ بِنْتُ رَسُولِ اللَّهِ، وَبِنْتُ عَدُوِّ اللَّهِ عِنْدَ رَجُلٍ وَاحِدٍ أَبَدًا). ڕونکردنەوەیەک بدەن لەسەر ئەم بابەتە و ئەم شوبهەیە وەڵام بدەنەوە؟


◄ Encam: Found 84, page 1 of 9 Items per page: 🗐 1 🗐 5 🗐 10 🗐 25 🗐 50 🗐 100\n📊 70 هەزار کەس هەرێمی کوردستان جێدەهێڵن Amar u Rapirsîya\n📅 Demê tumarkirinê Dec 31 2018 11:42AM\n👁 Ev babete 1,067 car hatiye dîtin\nدواڕۆژ، سامان قوبادی بەپێی ئامارێکی فیدراسیۆنی پە [ Zêde... 👁] ✖ ✖ ✖ 0 1 ✔ 93% ✍ H.B. 31-12-2018 11:42:51\n📊 ئاستی هاوردەکردن لەباکووری کوردستانەوە بۆ باشوور زیادیکردووە Amar u Rapirsîya\n📅 Demê tumarkirinê Sep 19 2019 11:16PM\n👁 Ev babete 1,561 car hatiye dîtin\nئۆزگۆر مەهمەتئۆغڵو، بەرپرسی پەیوەندییەکانی ژووری ب [ Zêde... 👁] ✖ ✖ ✖ 0 3 ✔ 97% ✍ J.O.E. 19-9-2019 23:16:24\n📊 ئافرەتی کورد لە کایە جۆراوجۆرەکاندا Amar u Rapirsîya\n📅 Demê tumarkirinê Nov 25 2019 10:08PM\n👁 Ev babete 1,213 car hatiye dîtin\nساڵانە لە رۆژی 25ی نۆڤەمبەردا یادی رۆژی جیهانیی نە [ Zêde... 👁] ✖ ✖ ✖ 0 1 ✔ 99% ✍ B.J. 25-11-2019 22:08:12\n📊 ئاماری بازرگانی هەرێمی کوردستان و وڵاتی تورکیا Amar u Rapirsîya\n📅 Demê tumarkirinê Sep 4 2020 10:21AM\n👁 Ev babete 787 car hatiye dîtin\nسەرەڕای بوونی چەندین کێشەی سیاسی و ئەمنی لە 10 ساڵ [ Zêde... 👁] ✖ ✖ 0 2 ✔ 99% ✍ J.O.E. 4-9-2020 10:21:36\n📊 ئاماری توندوتیژی و رژێمی داگیرکەری ئێران دژ بە کوردانی رۆژهەڵاتی کوردستان Amar u Rapirsîya\n📅 Demê tumarkirinê Aug 25 2020 11:57PM\n👁 Ev babete 615 car hatiye dîtin\nچل و یک ساڵ پێش و تەنیا چەند مانگ دوای شۆڕشی گەلان [ Zêde... 👁] ✖ ✖ ✖ 0 2 ✔ 85% ✍ B.J. 25-8-2020 23:57:30\n📊 ئاماری دادگاکانی هەرێم سەبارەت بە هەڵوەشاندنەوەی خیزان Amar u Rapirsîya\n📅 Demê tumarkirinê Nov 6 2020 10:38AM\nئاماری دادگاکانی هەرێمی کوردستان دەریدەخەن ساڵ بە [ Zêde... 👁] ✖ ✖ 2 2 ✔ 99% ✍ J.O.E. 6-11-2020 10:38:07\n📊 ئاماری روودای هاتوچۆ و داهاتی رەسمی ئۆتۆمۆبیل لە باشووری کوردستان 2021 Amar u Rapirsîya\n📅 Demê tumarkirinê May 19 2021 10:54PM\n👁 Ev babete 248 car hatiye dîtin\nکەم نین ئەو شەقامە سەرەکییانەی بە رێگای مەرگ ناودە [ Zêde... 👁] ✖ ✖ ✖ 0 3 ✔ 99% ✍ B.J. 19-5-2021 22:54:46


05/02/2021 | 1170 جار خوێندراوەتەوە\nهیچ وڵاتێک هێندەی سعودیە نادیموکراتیک نییە لە رۆژهەڵاتی ناوەڕاستدا. نە هەڵبژاردن، نە مافی مرۆڤ و نە ئازادیی قسەکردن لەو وڵاتە نین. پیاوەکانی محەمەد بن سەلمان لەناو کۆنسوڵخانەی ئەو وڵاتە رۆژنامەنوسێکی هەرە بەناووبانگیان پارچەپارچە کرد. ژن لە سعودیە هیچ ئازادییەکیان نییە. سعودیە سپۆنسەری تیرۆری کردوە. نەوت نەبێ چی سعودیە و ئەمریکا بەیەکەوە دەسبەتێتەوە و سعودیە دەکاتە یەکێک لە هاوپەیمانە ستراتجییەکانی ئەمریکا لە ناوچەکە؟\nبنەماڵەی ئال سعود نەوت نەبێ بە چی دەتوانن سەد ساڵ حوکمڕانیی ئەو وڵاتە بکەن و خەڵکەکەی بچەوسێننەوە و لە یەمەن خەڵک بکوژن؟\nلای پارتی نەوت ستراتیژە بۆ هێشتنەوەی بنەماڵەی بارزانیی و پارتیی وەک سەرداری کوردستان. لای پارتی و بنەماڵەی بارزانیی کە رێکناکەون لەگەڵ بەغداد نە مەسەلە بەغدادە و نە سۆمۆ و نە ژمارەی بەرمیل. لای پارتیی و بارزانیی و بنەماڵەی بارزانیی، کە یەکێتیی وبنەماڵەی تاڵەبانییش هاوڕایانن، نەوت تاکە ئامرازی کۆنترۆڵکردنی ئاساییش و میلیشیاکانیانە. نەوت دروستکەری پەیوەندیی نێودەوڵەتییە. نەوت تاکە ئامرازی بردنەوەی هەڵبژاردنە. نەوتە وا دەکات نێچیرڤان بارزانیی و مەسرور بارزانیی نەخۆشخانە، خوێندنگە، میدیا، رێکخراوی خێرخوازیی، کۆمپانیا و تەنانەت باڕ و دیسکۆی تایبەت بە خۆشیان هەبێت.\nلای پارتیی و بارزانیی نەوت ستراتیژە، ستراتیژی مانەوەی خۆیان. ئەوان کوردستانێکی برسی کە لەژێر کۆنترۆڵی خۆیان بێت لایان باشترە لە کوردستانێکی سەرفراز کە خەڵکەکەی و فەرمانبەرانی حکومەت و ئەندامانی پۆلیس و پێشمەرگە بەئازادیی دەنگبدەن.\nجگە لە تۆقاندن و پارە پارتیی چی هەیە بە گەلی کوردستانی ببەخشێت؟ فیکر و ئایدیۆلۆژیا، پڕۆژە. ئێوە تەماشابکەن، قەت بیستوتانە مەسرور بارزانیی باسی مافی منداڵ و مافی ژن بکا، یان باسی عەدالەتی کۆمەڵایەتیی و ئابوریی بکات، یان باسی ئەوە بکا کە چۆن لە هەولێر کەلتور پێشبخات، یان ژینگەی شار خاوێن بکات. نا، هەرگیز. ئەوەی لای ئەو گرنگە نەوتە تا فەندی میلیشیاکانی خۆی بکا، جا چ میلیشیای چەکدار بێت یان هی مەدەنیی، بۆ نمونە میدیاکانی.\nپارتی لە یەک حالەتدا لەگەڵ بەغداد رێکدەکەوێت؛ کە مەترسیی فشاری خەڵک وای لێ بکات ترسی راپەڕینیان لا دروستبێت. ئەمڕۆش رێکبکەون سبەی کەمێک دۆخەکە بگۆڕێت تێکیدەدەنەوە. وەک گوتم، مەسەلەکە دەستور و خەڵک و کوردستان و کوردایەتیی نییە، مەسەلەکە نەوتە. پارتیی نەوتی نەبێت تورکیا حیسابی بۆ ناکا، ئەمریکا بە لایەوە گرنگ نابێت. پارتی نەوتی لە بن دەست نەبێت چۆن بتوانێت زانکۆی کوردستان، هەولێر، میلیشیاکان، کوردستان ٢٤، رووداو، دەزگای بارزانی، دەزگای روانگە، کۆمپانیای کار و سەدان و هەزاران دەزگای تری گەورە و بچوک فەند بکا؟\nپارتی ئەگەر نەوتی لەبن دەست نەبێت ناتوانێت لە بارزانییش کۆنترۆڵی خەڵک بکات دوای ئەو هەمو ساڵە دڵڕەقیی و گەندەڵییە. هەروەک چۆن ئەگەر بنەماڵەی ئال سعودیش نەوتیان نەبێت و محەمەد بن سەلمان خاوەنی ئەو ملیاران دۆلارە نەبێت لە ئەوڕوپا و ئەمریکا بەدڵنیایی بە بیانوی پێشێلکردنی مافی مرۆڤ رۆژانە راپۆرتی لەسەر دەنوسن.


QALLAT - کەتەلۆنیا: دەنگی بەڵێ زۆرینەبێ سەربەخۆیی رادەگەیێنین\nکەتەلۆنیا: دەنگی بەڵێ زۆرینەبێ سەربەخۆیی رادەگەیێنین\t04/07/2017\nهەرێمی کەتەلۆنیا لە ئیسپانیا بڕیاریدا ئەگەر ئەنجامی گشتپرسییەکەیان بەڵێ بێت ئەوا سەربەخۆیی رادەگەیێنن.\nکەتەلۆنیا هەرێمێکی ئیسپانیایە و لە چوار پارێزگا پێکدێت، بارسێلۆنا پایتەختەکەیەتی و ژمارەی دانیشتووانی زیاتر لە 7 ملیۆن کەس دەبێت، ئەویش وەکو باشووری کوردستان گیرۆدەی حکومەتی ناوەندییە، دەیان ساڵە کار بۆ جیابوونەوە دەکات و خەڵکەکەی خەون بە سەربەخۆییەوە دەبینن.\nبڕیارە 1-10-2017 بەشێوەیەکی فەرمی گشتپرسی بۆ سەربەخۆیی لەو هەرێمە ئەنجامبدرێت، خەڵکی کەتەلۆنیاش هاوشێوەی باشووری کوردستان رای جیاوازیان لەسەر گشتپرسییەکە هەیە و، بەشێک پێی گەشبینن و بەشێکیش رەشبین.\nپێشتر رۆژی 9ی تشرینی دووه‌می 2014 گشتپرسییەكی سیمبولی له هه‌رێمەکە ئه‌نجامدرا و جیابوونەوە لە ئیسپانیا به‌ڕێژه‌ی 80% ده‌نگی به‌ڵێی به‌ده‌ستهێنا. کەتەلۆنییەکان تەنانەت ئەگەر لەگەڵ جیابوونەوەشدا بن، باوەڕیان وایە کە مانەوەی پەیوەندییەکانیان لەگەڵ ئیسپانیا گرنگە.\nحکومەتی ناوەندیی ئیسپانیا ئەم هەوڵانە رەتدەکاتەوە و بە کاری نایاسایی و نادەستووری ناویان دەبات، چەندجارێکیش رایگەیاندووە رێگە بە جیابوونەوەی کەتەلۆنیا نادات. کۆتایی مانگی رابردووش پەرلەمانی ئەو وڵاتە بە 250 دەنگی نەخێر بەرامبەر 100 دەنگی بەڵێ ئەنجامدانی گشتپرسییەکەی رەتکردەوە، بەڵام هەرێمی کەتەلۆنیا هەر سوورە ئەنجامی بدات.\nئەم هەرێمە لەڕووی ئابوورییەوە بەهێزە و بەهۆی سرووشتە جوانەکەیەوە لەڕووی کەرتی گەشتیاریشەوە بەردەوام لە گەشەسەندندایە. چەندین رێکخراو لەو هەرێمە کار بۆ سەربەخۆیی دەکەن، یەکێکیش لەوان رێکخراوی سەربەخۆیی کەتەلۆنیایە، رێکخراوەکەش پشتگیری بۆ ئەنجامدانی گشتپرسی لە باشووری کوردستان راگەیاندووە، کە بڕیارە 5 رۆژ پێش ئەوان، واتە 25-9-2017 ئەنجامی بدات.


| 💳 کمک های مالیبه ما کمک كورديپيديا بهتر ساخت. حتی کمک های مالی کوچک می تواند متفاوت باشد. ما نیاز به کمک مالی خود را برای دستیابی به تکنولوژی روز و سریع تر برای خدمات ما، برای ایجاد و ترویج سازمان كورديپيديا و استخدام کارکنان اختصاص داده شده به افزایش و بهبود محتوا، طر | 📕 کتاووخانه کەڵنگتەرین کتاووخانه دیجیتال کؤردی - (10,767) کتاوو | |\n📊 شؤمارە مەقاڵەل 371,784 | شؤمارە عەسگەل 58,094 | کتاووەل 10,767 | فایل های مرتبط 40,137 | 📼 Video 165 | 🗄 بنچەکەل(سەرکەنی=سرچشمە) 14,021 |\n👫 Cîhan Roj زنی نۆیسە (ژیان ناۆمە)\n👁 اێ بەخشە 4,318 گل سئرکریائە(دێینە)\n... [ فرەتر(ویشتر)... 👁] ✖ ✖ 0 4 ✔ 64% ✍ هـ.ب. 16-9-2014 14:51:29


كۆمپانیای لینۆڤۆ و Razer به نیازی به‌رهه‌م هێنانی كۆمپیوته‌رێكن تایبه‌ت به یارییه ڤیدیۆیه‌كان – کەی ئای تی ئێن\nئەپ و نەرمەکاڵا 1, كانونی یه‌كه‌م 2015\nگه‌وره كۆمپانیاكانی كۆمپیوته‌ر به كۆمه‌ڵ له هه‌وڵی ئه‌وه دان بۆ ئه‌وه‌ی بتوانن كۆمپیوته‌رێك به‌رهه‌م بهێنن تایبه‌ت به یاریه ڤیدیۆیه‌كان، كۆمپانیای لینۆڤۆ گه‌وره‌ترین كۆمپانیایه له به‌رهه‌مهێنانی كۆمپیوته‌ره كه‌سییه‌كان و نوسینگه‌كان، كۆمپانیای لینۆڤۆ به هاوكاری كۆمپانیای Razer كه تایبه‌ته به به‌رهه‌مێهنانی كۆمپیوته‌ره به‌هێزه‌كان كه گونجاون بۆ یاریه ڤیدیۆیه‌كان ئێستا له هه‌وڵ دان بۆ ئه‌وه‌ی كۆمپیوته‌رێك به‌رهه‌م بهێنن به هاوكاری یه‌كتر كه تایبه‌ت بێت به یارییه ڤیدیۆییه‌كان و هه‌وادارانی ئه‌م یاریانه.\nشایه‌نی باسه كۆمپانیای لینۆڤۆ له مانگی ١ ئه‌مساڵ له پێشانگای CES هه‌ستا به ئاشكرا كردنی یه‌كێك له به‌رهه‌مه نوێیه‌كانی له زنجیره‌ی كۆمپیوته‌ره‌كانی به ناوی Y كه ناوی كۆمپانیای Razerـی هه‌ڵده‌گرت و تایبه‌ت بوو به یارییه ڤیدیۆیه‌كان به دیزانێكی ناوازه سه‌رنج ڕاكێش، به‌ڵام دوای خسته بازاری ئه‌م كۆمپیوته‌ره كۆمه‌ڵێك ڕه‌خنه‌ی لێ گیرا به‌وه‌ی زوو تووشی گه‌رم بوون و له كاركه‌وتن ده‌بێت دوای ئه‌و كۆمپانیای لینۆڤۆ هه‌ستا به خسته بازاری Y700 كه له هه‌مان زنجیره بوو تێیدا چاره‌سه‌ری گشت ئه‌و كێشانه‌ی كردبوو كه له هه‌ردوو مۆدیلی Y50-70 و Y70-70 هه‌بوو.\nئه‌و كۆمپیوته‌ره‌كانی بۆ یارییه ڤیدیۆییه‌كان درووست ده‌كرێن هه‌میشه نرخیان به‌رزه ئه‌مه‌ش له‌به‌ر به‌رزی ئه‌و تایبه‌تمه‌ندی و ئه‌و شاشه و جۆری ئه‌و پرۆسیسه‌ر و ڕامانه‌ی كه له درووست كردنی دا به‌كارده‌هێنرێت له‌گه‌ڵ بوونی سیسته‌می ساردكه‌ره‌وه كه بۆ سارد كردنه‌وه‌ی كۆمپیوته‌ره‌كه به‌كاردێت.\nئه‌م هه‌نگاوه‌ی كۆمپانیای لینڤۆش به جۆرێك به دوا كه‌وتن دێت كه ده‌رنگ هه‌ستاوه به‌م كاره بۆ ئه‌وه‌ی جۆرێك كۆمپیوته‌ر به‌رهه‌م بهێنێت كه تایبه‌ت بێت به یارییه ڤیدیۆییه‌كان به به‌راورد له‌گه‌ڵ كۆمپانیاكانی تری وه‌ك ئه‌سوس و دێڵ، چونكه لینۆڤۆ هه‌میشه چاوی له‌سه‌ر ئه‌وه‌یه كه كۆمپیوته‌ری تایبه‌ت به كه‌سه‌كان و شوێنی كاره‌كان واته نووسینه‌گان به‌رهه‌م بهێنێت، ئه‌مه‌ش وای كردووه كه ڕێژه‌یه‌كی به‌رز له بازاڕه‌كانی جیهان بۆ خۆی قۆرخ بكات.


ئەڵمانیا دەیەوێت سوود لە توانای کۆچەران وەربگرێت – Knwe.org\nسەرەکی » راپۆرت » ئامادەکردنی:بورهان ئەمین » ئەڵمانیا دەیەوێت سوود لە توانای کۆچەران وەربگرێت\nماوەی ڕابردوو حکومەتی ئەڵمانیا ڕەزامەندی نیشاندا لەسەر پڕۆژەبڕیارێک بۆ کۆچ و پڕکردنەوەی بۆشایی دەستی کار و بە خۆوەگرتنی بەهرەو توانای تازە لە نێو چینی زیرەک و لێهاتوی ناو میللەتە بێگانەکانی دەرەوەی ئەڵمانیا و هێنانیان و بەکارخستنیان لەناو وڵاتەکە، بە پێی ئەو بڕیارە حکومەت دەستی کراوە دەبێت لە هێنان و دامەزراندنی خەڵکی وڵاتانی دەرەوەی یەکێتی ئەوروپا، سەرەتا فێری زمانیان ئەکەن دواتر بەگرێبەستێک دەیانخەنەسەر کار و مافی مانەوەیان پێ ئەدەن.\nپێوستی بە کرێکارە\nپڕۆژەی کۆچ بۆ پڕکردنەوەی بۆشایی هەلی کار و دەستی کارە چونکە زۆرینەی کۆمپانیا و فابریکە گەورەکانی ئەڵمانیا کێشەی کrێکاریان هەیە و داوایان لە حکومەت کردوە کە هاوکاریان بکات بۆ چارەسەرکردنی ئەو کێشەیە، زۆربەی کەرتەکانی ژیان وەک پەر وەردە و بەخێوکردنی مناڵ و چاوەدێری پیروپەککەوتەکان و کەرتی بیناسازی و تەکنەلۆژیا و پیشەسازی و ئەو هەلانەی کە پێویستیان بە هێزو بازوە پێویستیان بە کرێکارەو دەستیان ناکەوێت، ئەڵمانیا تەنها لە بواری چاودێری پیرەکان ئێستا پێویستی بە ٢٥٠ هەزار کارمەند هەیە کە بیانخاتە ناو ئیشەوە، لە ماوەی ١٥-٢٠ ساڵی دaهاتوشدا ئەو ژمارەیە زیاتر دەبێ و دەگاتە ٢٥٪ ی کۆی گشتی کۆمەڵگەی ئەڵمانی کە ٨٢ ملیۆن کەسن.\nگۆڕینی سیستەمی پەنابەرێتی\nلە گرنترین ئەو خاڵانەی کە لەناو پرۆژەکەدا هەیە و ئیئتیلافی حکومی و لەسەر ڕێککەوتون بریتین لە دەرفەتدان بەو بێگانانەی کە لە بوارێکدا توانای باشیان هەیە و دەتوانن کاربکەن، هەروەها لەناو گۆڕیی سیستەمی پەنابەرێتی بۆ سیستەمی کۆچ بۆ ئەوکەسانەی کە ئەو توانایایەیان تێدا بەدی دەکرێت، هەروەها ئاسانکاریکردن بۆ ئەو کەسانەی لەو بوارانەی کە ئەڵمانیا پێویستی پێیان هەیە لە فێرکردنی زمان و نیشتەجێکردن و دامەرزاندنیان، بە پێی بڕیارەکە سەرەتا هەلی کار دەدرێتە ئەڵمانیەکان و ئەگەر خاوەن کار بۆی پەیدانەکرا و مەعتەل بو ئەو کات بۆی هەیە کرێکار لە دەرەوەی ئەڵمانیا بهێنێ و ڕەزامەندی مانەوەی بۆ وەربگرێت.\nدەروازەیەک بۆ چارەسەری قەیران\nبڕیاردان لەسەر پڕۆژەیەکی لەمجۆرە لەکاتێکدایە کە ئەڵمانیا بە هۆی قەیرانی هاتنی کۆچبەرانەوە توشی قەیرانێکی سیاسی و کۆمەڵایەتی بۆتەوەو لە ئەنجامی ئەوەدا پارتی « ئەلتەرناتیڤ بۆئەڵمانیا»ی ڕاستڕەو دروست بوە کە دژی ئەو سیاسەتەی حکومەتە و ئێستا لەسەرتاسەری وڵات ڕەواجیان پەیداکردوەو لەناو پەرلەمانیش ٩٠ کورسیان هێناوە، چەند هەفتەی داهاتوش لە هەردوو هەرێمی «هێسن وباڤاریا» هەڵبژاردنی پەرلەمانی دەکرێ و چاوەڕوان دەکرێت ئەو پارتە گەلپەرەستە زۆرینە بە دەست بێنن و قەیرانێکی تر بۆ ئەو وڵاتە دروست بکەن چونکە پارتەکەی مێرکل و ئەوانی دیش بڕیاریانداوە هاوپەیمانێتی حکومی لەگەڵ ئەو پارتە دروست نەکەن.\nپارتی ئەلتەرناتیڤ بە هەموو شێوەیەک دژی ئەو بڕیارە نەک هەر نایانەوێت بێگانەی تر بێنە ناو وڵاتەکە و بەڵکو دەیانەوێ ئەوەی هەشە بنێردرێنەوەو ئەڵمانیا تەنها بۆ ئەڵمانیا بێت، پاساوی ئەوەش ئەهێننەوە کە ئەم بڕیارە بە زیان بۆ بەرژەوەندی کرێکار و کاسبکارەکانی ئەڵمانیا تەواو دەبێ و موچەیان کەمدەکاتەوە چونکە بێگانەکان هەرزانترکار ئەکەن.\nشایانی باسە ئەڵمانیا کێشەی پیربونی هاوڵاتیانی هەیە بۆیە خۆی ئامادە دەکات بۆ قۆناغی داهاتوو تا قەیرانی بۆ دروست نەبێ لە دەستی کار، هەر بۆیەش لە ٢٠١٥ و٢٠١٦ ئەو هەموو کۆچبەرەی وەرگرت بەڵام ئەو لێشاوە پەنابەرە خراپ بەسەریدا شکایەوەو قەیرانێکی بۆ دروستکرد، ئێستا دەیەوێت چارەسەری بکا و لەجیاتی وەرگرتنی پەنابەر کە دەرکەوت زیانی لێداوە،ئێستا ئەو پرۆژە بڕیارە جێبەجێ دەکات بۆ پڕکردنەوەی بۆشایی هەلی کار .


نێجیریا.. دوو هەزار زیندانی لە بەندیخانە هەڵهاتن - پرس میدیا\nHome جیهان سڵایدشۆو گرنگ هەواڵ نێجیریا.. دوو هەزار زیندانی لە بەندیخانە هەڵهاتن\nنێجیریا.. دوو هەزار زیندانی لە بەندیخانە هەڵهاتن\nپرس میدیا 10/21/2020 10:31:00 am جیهان, سڵایدشۆو, گرنگ, هەواڵ,\nلە میانی خۆپیشاندانەکانی دژبە "تیمی تایبەتی بەرەنگاربوونەوەی دزیکردن" سەربە پۆلیسی نێجیریا، ژمارەیەک چەکدار پەلاماری دوو بەندینخانەی شاری لاگۆس-یان دا و لە ئەنجامدا، نزیکەی دوو هەزار زیندانیکراو هەڵاتن.\nمحەمەد مەنگا وتەبێژی وەزارەتی ناوخۆی نێجیریا، ئاشکرای کردووە دوای سەرژمێریکردنی بەندکراوەکان دەرکەوتووە، هەزار و ٩٩٣ بەندکراو لەو دوو زیندانە هەڵاتوون.\nباباجیدە سانوۆ-ئۆلو فەرمانڕەوای شاری لاگۆس،بەهۆی گۆڕانی خۆپیشاندانەکان بە پێکداهەڵپژان و توندوتیژی بۆ ماوەی ٢٤ کاتژمێر قەدەغەی هاتوچۆی لە شارەکە راگەیاند.\nدوو هەفتە لەمەوبەر لە ویلایەتی دەلتا، گەنجێک لەلایەن "تیمی تایبەتی بەرەنگاربوونەوەی دزیکردن" کوژرا، دوای ئەم رووداوە لەسەر بانگەوازی چالاکوانان و کەسایەتییە بەناوبانگەکانی ناو تۆڕە کۆمەڵایەتییەکان، خۆپیشاندان لە شاری لاگۆس و ئەبوجا-ی پایتەخت دەستیپێکرد و تەواوی ئەو وڵاتەی گرتەوە.\nدوێنێش لە ویلایەتی ئێدۆ، خۆپیشاندەران پەلاماری زیندانێکیان دا و بەوهۆیەوە نزیکەی ٢٠٠ بەندکراو هەڵاتن.\nبەگوێرەی راپۆرتەکانی رێکخراوی لێبوردنیی نێودەوڵەتی لە هەفتەی رابردووەوە تا ئێستا لە خۆپیشاندانی ویلایەتە جیاجیاکانی نێجیریا لانیکەم ١٥ کەس گیانیان لەدەستداوە و سەدان کەسی دیکەش برینداربوون.\nNigeria Correctional Service Facility, along Sapele Road, Benin City attacked, over 200 inmates escape.#ENDBADGOVERNANCE #EndSARS pic.twitter.com/KLExlaTOdd\n— TVC News (@tvcnewsng) October 19, 2020\nBy پرس میدیا at 10/21/2020 10:31:00 am


سەرۆکی ئیسڕائیل ڕایگەیاند دوو هەفتەی دیکەی داوە بە سەرۆک وەزیری ئیسڕائیل بنیامین ناتانیاهو بۆ پێکهێنانی حکومەتی نوێی ئیسڕائیل.\nجێی ئاماژەیە سەرۆک وەزیری ئیسڕائیل کە ماوەی 10 ساڵە فەرمانڕەوایی ئیسڕائیل دەکات لە هەڵبژاردنەکانی سەرۆکایەتی ئیسڕائیلدا سەرکەوت کە لە نۆی مانگی چواردا بەڕێوەچوو.\nناتانیاهو لەگەڵ حیزبە جیاوازەکانی ئیسڕائیلدا لە وتوێژدان بۆ پێکهێنانی حکومەتی نوێی ئیسڕائیل.\nکەرتی غەزە یەکێکە لەو بابەتانەی کە لە وتوێژەکانی پێکهێنانی حکومەتدا گفتوگۆیان لەسەر دەکرێت.\nوەزیری بەرگری پێشووی ئیسڕائیل ئافیگدۆر لیبەرمان کە سەرۆکایەتی حیزبێکی ئیسڕائیل دەکات وتی گفتوگۆکان لەگەڵ ناتانیاهودا بەردەوام دەبن بەڵام ستراتیژییەتی وڵاتەکە بەرامبەر غەزە هێشتا خاڵی ناکۆکی نێوان حیزبەکانە.\nلیبەرمان ناتانیاهو بەوە تۆمەتبار دەکات کە پەیماننامە لەگەڵ حەماسدا دەبەستێت لەڕێی ئەوەوە کە ڕێگە دەدات یارمەتییە داراییەکان لە قەتەڕەوە بگەنە غەزە. لە لێدوانەکانیدا وتی ناکۆکییەکان سەبارەت بە غەزە زۆر قوڵن.\nلیبەرمان کە حیزبەکەی پێنج کورسی هەیە لە کنیست وتی دەیەوێت دووبارە وەکو وەزیری بەرگری دەستنیشان بکرێتەوە.\nبەپێی یاسای ئیسڕائیل، ناتانیاهو 28 ڕۆژی درایە بۆ پێکهێنانی حکومەت. ڕۆژی چوارشەممە ئەو ماوەیە تەواو دەبێت و ئەم دوو هەفتەیەش کە پێی دراوە شتێکی ئاساییە و زۆرجار دەکرێت.\nسەرۆکی ئیسڕائیل ڕۆڤین ڕیڤلین وتی ڕۆژی دووشەممە لەگەڵ ناتانیاهودا کۆبۆتەوە و ناتانیاهو پێی وتووە کە " پێویستی بە کاتێکی زیاترە بۆ پێکهێنانی حکومەت. داواکەیم قبوڵ کرد و چواردە ڕۆژی دیکەم دایە." بەمەش 29 ی مانگی پێنج کۆتا ڕۆژ دەبێت بۆ پێکهێنانی حکومەتەکە.\nئەگەر ناتانیاهو تا ئەو کاتە نەتوانێت حکومەت پێکبهێنێت، ئەوا سەرۆکی ئیسڕائیل مافی ئەوەی هەیە داوا لە ئەندامێکی دیکەی کنیست بکات تاوەکو حکومەتە نوێیەکە پێکبهێنێت.